
Sunt mai multe modele de a impune 
unei populaţii sau unui popor voința 
minorităţii dominante. În Europa am avut 
exemplul clasic al bolşevismului, în Asia, 
Africa şi America Latină am avut şi mai 
avem o largă paletă de dictaturi comuniste. 


lor, s-au impus ca regimuri dictatoriale alese 
însă pe cale democratică; şi Mussolini şi 
Hitler au preluat puterea ca urmare a unor 
alegeri libere pe care nu le-au mai repetat. 
Mai sunt exemple de dictaturi personale şi 
de grup care, cu toate, se revendică de la 
exercitarea puterii prin forță şi nu prin 
persuasiune. Prin persuasiune îşi exercită 
autoritatea regimurile democratice, care 
conving alegătorii, iar votul acestora le dă 
legitimitate. Un caz particular în democrația 
continentului american este Mexicul, unde 
un partid „democratic” a putut să se 
menţină la putere prin „alegeri libere” timp 
de 80 de ani, fără întrerupere, performanță 
pe care nu a reuşit-o nici Partidul Comunist 
(bolşevic) al Uniunii Sovietice. Este 
experiența fascinantă a menţinerii la putere 
prin alegeri „libere şi democratice” a unui 
partid clientelar și corupt, care a găsit 
modalitatea dirijării electoratului în scopul 
menţinerii sale îndelungate la putere. 
Condiţia în care a luat naştere această 


ULTIMA CRĂ DEMISII LA 


După şedinţa Delegației Permanente a 
PSD, premierul Adrian Năstase a 
anunțat demisiile a trei importanţi 
miniştri din cabinetul său: Hi/degard 


Puwak, ministrul Integrării Europene 
şi Șerban Mihăilescu, ministru coordo- 
nator al Secretariatului general al 
guvernului, care au fost amestecați în 
scandaluri de corupţie, şi Mircea 
Beuran, ministrul Sănătăţii, implicat 
într-un penibil caz de plagiat. 


democraţie originală a fost democratizarea 
întregului continent american, acea stare 
de spirit care nu permitea existenţa unui 
regim autoritar şi cu atât mai puţin a unuia 
dictatorial. Şi atunci, cu spiritul lor latin, 
întreprinzător şi inventiv, un grup de 


Fascismul şi național-socialismul; ia rândul “mexicani, hotărâți să cucerească şi să 


păstreze puterea, au creat Partidul 
Democrat Justiţionalist. Organizarea lui 
s-a făcut pe principii clientelare, adepților 
săi promiţându-li-se în cazul victoriei 
electorale, funcții în administraţia de stat, 
protecţie în faţa legii, posibilitatea 
îmbogăţirii prin corupţie sau fraudă, 
într-un cuvânt, solidaritatea şi protecția 
de partid. În felul acesta au fost câştigate 
rând pe rând un număr impresionant de 
alegeri, prin extinderea clientelismului 
politic, apariţia, să le spunem, a unor 
„baroni locali”, care îşi răsplăteau supuşii 
cu mici avantaje materiale şi-i ţineau din 
scurt prin ameninţarea cu represalii în caz 
de neascultare, 


Nu știm dacă urmaşul Partidului 
Comunist Român, am numit formațiunea 
politică cu nume schimbător, FSN, 
FDSN, PDSR, PSD, s-a inspirat în 


Demisiile, un fel de a vorbi, au fost 
probabil cerute celor trei, care 
deveniseră un balast pentru partidul 
de guvernământ. Chiar dacă premierul 
s-a străduit să mascheze pe cât posibil 
acest fâpt, declarând: „Am o părere 
foarte bună despre cei trei colegi. Sunt. 
foarte buni profesionişti şi ei vor fi 
folositori pentru eforturile naţionale”. 
Cu-ocazia „demisiilor” s-a aflat că 
unul dintre actorii principali ai 


organizarea sa şi în relaţiile umane interne 
din modelul justiționalist, dar, ca şi 
porumbul adus din Mexic la noi în ţară, 
„democraţia originală” a prins aşa de bine 
încât acuma în loc de pâine şi circ avem 
mămăligă şi democrație originală. Urmaşii 


partidului comunist, care s-au grupat în - 


PSD, au făcut-o pentru a nu pierde 
puterea şi au păstrat-o, prin clientelism 
politic, promovându-şi şi apărându-şi 
colegii şi ciracii în toate împrejurările. 
Protejarea corupților din partid, influen- 
țarea justiţiei în favoarea lor, vânzarea 
cu prioritate şi pe bani puţini a proprie- 
tăților de stat, iertarea datoriilor către 
bugetul statului, sunt numai câteva din 
avantajele pe care Partidul le oferă 
aderenţilor săi mai importanți. Dar cum 
poate fi ținut în frâu de către Partid omul 
de pe stradă sau de pe uliţă? Avem 
exemplul recent al referendumului, care 
arată cât de eficace este aparatul de partid 
şi de stat. Întrucât oamenilor de rând nu 
li se pot oferi onoruri şi felii din averea 
publică, ei fiind prea mulţi, nu sunt tratați 
cu zăhărelul ci cu biciul. Aşa se explică 
faptul că peste 10% din alegători au votat 
în ultimele două ore din 24 de ore efective 
de funcționare a secţiilor de vot. Numai 
frica de a refuza primarul sau prepuşii 


GUVERN 


scandalului în care a fost implicat 
Şerban Mihăilescu, consilierul Virgil 
Teodorescu, a lucrat şi înainte de 1989 
la — pe vremea aceea — Consiliul de 
Miniştri, ea ofiţer de Securitate 
acoperit din partea DIE. Și cum se ştie 
că Şerban Mihăilescu a fost secretarul 
ultimilor prim-miniştri ceauşişti, 
vedem că vechile structuri comuniste 
s-au perpetuat în guvernul „demo- 
cratie” de astăzi. 


săi care s-au poftit în casa oamenilor cu 
urna volantă, teama de a nu primi certi- 
ficatul de producător sau ajutorul social, 
i-au determinat pe săteni să voteze. La 
oraş, îndemnurile de vot au fost mai 
subtile, s-au organizat tombole pentru 
votanți; poliţia-i-a oprit pe automobiliştii 
în trafic îndemnându-i să voteze, vedete 
de muzică uşoară, sportivi de performanță, 
chiar şi unii preoți, au îndemnat la vot 
cetățeanul, pentru „bunăstare, integrare în 
UE” şi alte numeroase avantaje. Bombar- 
damentul mediatic a fost insistent, 
televiziunile excelând în propagandă; 
plătită desigur din banul public, adică chiar 
de aceia care erau îndemnați, mai cu 
binele, mai cu răul, la vot. 


* 


În vremile dintâi ale comunismului în 
România, o teză a PCUS (b), preluată 
desigur de Partidul Muncitoresc Român, 
suna aşa: „Democraţia populară este o 
formă a dictaturii proletariatului”. Dacă nu 
ne e frică de paradox, putem afirma că 
„democraţia originală” a lui Iliescu şi 
Năstase este o replică peste ocean a 
„democraţi&i autocratice” mexicane, care 
a rezistat 80 de ani. 

Ceea ce trebuie să ne îngrijoreze este 
nu existența PSD, ci determinarea cu care 


această formaţiune politică este decisă să-şi. 


perpetueze puterea. O dată a pierdut-o, în 
favoarea unei coaliții nevolnice, a doua 
oară este hotărât să n-o mai piardă şi să-şi 
continue un timp cât mai îndelungat 
exercitarea puterii asupra poporului sărac, 
umilit şi înşelat. Alegerile de anul viitor vor 
fi poate ultima şansă de a stăvili ascen- 
siunea partidului-stat, al acestui urmaş al 
Partidului Comunist Român de la care a 
preluat nu numai cadrele şi setea de putere, 
dar şi incapacitatea de a scoate țara din 
comunism şi a o readuce la bunăstarea de 
odinioară. 

Cine sunteți, domnule Octavian Ionescu? 
Sunt fost fotbalist de performanţă, la Sportul 
Studenţesc, am plecat în Cipru şi de acolo în 
Elveţia. Din 1983 suntrezident în Ţara Cantoa- 
nelor, dar sunt doar cetăţean român, nu şi elvețian. 
Când şi de ce v-aţi decis să investiţi în 
turismul românesc? 
Visez de mult la proiectul Omu, dar primii paşi i-am 
făcut abia în 2000. Atunci, firmele Omu Bucegi şi 
TeleBuşteni 2000, înființate de mine special în acest 
scop, au încheiat contracte de asociere în 
participaţiune cu Consiliul Local Buşteni, pentru 
realizarea proiectului Omu. Ei ne puneau la 
dispoziție terenul pe care noi urma să-l amenajăm, 
construind hoteluri, vile, amenajând un patinoar, 
pârtii de schi, instalaţii de transport pe cablu etc. 
Aveam doi parteneri de renume: Unionmatex 
Industrieanlagen Gmbh (Germania) şi Rowema 
AG (Elveţia) — speciălizați în industrie hotelieră, 
respectiv instalăţii de transport pe cablu. Ambele 

je au găsit finanţări la două bănci de renume— 
UBS (United Bank of Switzertand) din Zurich, 
Elveția, respectiv D.G. Bank din Germania, pentru 
o investiţie totală în zona Valea Cerbului-Gura 
Diham-Izvoarele de aproximativ 70 milioane dolari. 
Finanţare acordată celor două firme partenere cu 
Consiliul Local. 

Cine şi de ce a solicitat finanțare PHARE? 
În baza contractelor de participațiune, arătând că 
zona devine extrem de interesantă turistic, Consiliul 
Local Buşteni a întocmit un proiect de infrastructură, 
în cadrul Programului PHARE 2000, pentru 
amenajarea şi modernizarea drumului de acces 
Buşteni-Gura Diham şi a transportului pe cablu pe 
distanța Gura Diham-lzvoarele. În acest mod (drum, 
transport pe cablu), s-ar fi asigurat legătura între 
Buşteni şi Predeal. Sigur că proiectul nu ar fi fost 
selecționat și aprobat fără documentația la proiectul 
Omu. Nimeni nu finanţează un drum în pustiu. Între 
timpau venit alegerile locale, s-a schimbat primarul 
la Buşteni, la fel şi Consiliul Local, care a contestat 
legalitatea asocierii făcute anterior, încercând să 
anuleze contractele existente. Acest lucru nu numai 
că nu s-a întâmplat, noul Consiliu Local a 
recunoscut asocierea, mărind suprafața destinată 
proiectului de la 30 de hectare la 90 de hectare. 
N-am dat mare importanță proiectului PHARE 
deoarece în 15 februarie 2001 am primit o 
confirmare scrisă de la preşedintele Consiliului 
Judeţean prin care ni se promitea acordarea unor 
garanții guvernamentale în valoare de 58.750.000 
de dolari. În aprilie 2001, cu noul Consiliu Local 
am încheiat un act adiţional în care se menţiona 
posibilitatea ca drumul şi transportul prin cablu pe 
distanțele amintite să fie finanțate prin programul 
PHARE 2000, în caz contrar realizarea lor să cadă 
în competența noastră. 

De ce s-a ajuns la solicitarea de garanții 

- guvernamentale, altfel necuprinse în con- 
„tract, întreabă acum adversarii pro- 

i? 

Pot săvă pun la dispoziţie 23-24 de adrese din 
care se poate vedea că am avut chiar din 15 
februarie 2001 promisiuni ale preşedintelui 
Consiliului Judeţean Prahova, Mircea Cosma, cu 
privire la acordarea garanţiilor de stat, garanții 
guvemamentale pentru proiectul Omu. În aceste 


iti 


condiții, nu m-a interesat dacă drumul este finanțat 
din fonduri PHARE sau construit de noi. Că 
fondurile PHARE S-au aprobat, aveam săaflu mult 
mai târziu, În 26 iunie, am primit o notă de la 
Primăria Buşteni în care mi se cerea să scot din 
contractele mele drumul de acces şi instalaţia de 
transport prin cablu din zonă. Oreu nu puteam să 
scot ceva ce n-am. Drumul nu era al meu, ci eraun 
drum comunal. Practic, actul adiţional nu specifica 
foarte clar în competența cui intră căile de acces şi 
asta ne încurca planurile. Am cerut primăriei 
printr-o adresă să-mi dea documentele care stau 
la baza cererii de finanțare PHARE şi le-am primit. 
Am primit toată documentaţia cu costul investiţiei 
Care se ridica la 11,1 milioane euro, din care 5 
milioane euro contribuție PHARE. Asta demon- 
Strează că la data aceea erau întocmite proiectele 
şi ele nu erau altele decât cele iniţiale, ale fostei 
Primării de la Buşteni. Abia după un an am aflat că 
fondurile PHARE primite pentru Valea Cerbului 
(pe documentaţia proiectului Omu) au fost 
redirecționate pentru locația Valea A Ibă-Calindenur, 
iar mutarea locației a fost aprobată în şedinţă de 
Consiliul Local. În acest răstimp, mi-am dat seama 
că obstacolele şi tergiversările proiectului Omu au 
o bază: proiectul PHARE, prin care s-au deturnat 
Sume importante de bani de la proiectul iniţial la un 
alt proiect comunitar din Buşteni, care nu eraal 
nostru. Atunci n-am vrut să fac valuri şi mi-a fost şi 
frică să mă ating de acest subiect. 
În acest timp în care, fără ştirea dumnea- 
voastră, se încerca mutarea locației la 
proiectul PHARE, ce vă spuneau autorită- 
țile? Mai exact, ce se întâmpla la vedere? 
La începutul anului 2001 am mers la Mircea 
Cosma cu delegaţia de elveţieni, am discutat 
problema acestei finanţări. Cosma ne-a trimis la 
guvem, la secretarul general al guvemului, domnul 
Şerban Mihăilescu, care ne-a primit. l-am prezentat 
proiectul, în valoare de 70 de milioane de dolari şi, 
după cinci minute de discuţii, a zis: „Da, suntem de 
acord să sprijinim proiectul. Guvernul sprijină 
proiectul. Trebuie să ne grăbim să-i dăm drumul 
repede”. Ni l-a prezentat atunci pe domnul Virgil 
Teodorescu şi a spus: „EI este reprezentantul 
guvernului pentru proiectul Omu”. Virgil Teodo- 
rescu era consilier la guvern, mai exact consilierul 
lui Şerban Mihăilescu. La plecare mi-a spus, citez: 
„Faceţi tot ce vă cere Virgil şi primiţi garanţiile”, 
Am făcut tot ce ne-a cerut şi am început cu studii, 
proiecte, deplasări, analize: în luna aprilie 2001, 
Teodorescu m-a chemat la el. Ca de obicei, ne-am 
întâlnit în parcarea de lângă guvern... 
Conspirativ, sau cum? 
Mergeam peste tot în teritoriu, discutam, dar la 
guvern ne întâlneam în parcare şi totdeauna 
Teodorescu se ferea. Mi-a spus: „Domnule, ai 
societăţi cu 100 de dolari, nu se poate așa, trebuie 
să arăţi că ai bani”. „Păi, aveți convenţia cu băncile, 
loan agreement-ul, ce vă mai trebuie?” „Domnule, 
nu merge. Trebuie să justifici că ai bani și că poţi, 
lucrurile astea nu se fac pe gratis, noi muncim. 
Facem eforturi disperate să te ajutăm, vezi prea 
bine cât alergăm, şi dacă-ţi dăm garanţia asta de 
60 de milioane, trebuie să dai şi tu acolo două 
milioane. Poţi să dai două milioane?” Eu am rămas 
cu gura căscată. Zice „două milioane: unul acuma 


su „OI 

şi unul când încep lucrările”. M-a întrebat care este 
forma de derulare a acestui credit şi i-am spus că 
e vorba de un credit furnizor. Societatea de 
construcţii şi montaj elveţiană urma să primească 
creditul de la UBS pe ceea ce făcea. Astfel, UBS-ul 
a acordat societăţii „Rowema” o scrisoare de cred it 
care intra în vigoare în momentul când instalațiile 
ajungeau în vama română. Zi 
Pe baza facturii de vamă transmise băncii, aceasta 
elibera banii. Practic, i-am explicat lui Teodorescu 
că eu nu dispun de credit ca să umblu în el cum 
Vreau şi câzd vreau. I-am explicat că pot dispune 
de bani după bunul plac abia după ce dau investiția 
la cheie şi începe derularea efectivă a încasărilor 
din exploatare. 

Cum a explicat Teodorescu cererea de 

care vorbiți, de două milioane de dolari? 

Era comision, mită? - 
A spus că era comision pentru el, pentru Cosma ŞI 
pentru Mihăilescu. Astea sunt lucruri pe care mi 
le-a spus Teodorescu. 

Sunteţi conştient că Teodorescu poate 

nega tot şi poate spune că nu v-a cerut 

nici un leu? 
Da, el poate să spună că nu mi-a cerut nici un leu, 
dar o să dovedesc că mi-a cerut. Vă povestesc 
ceva mai încolo. l-am explicat încă o dată că noi 
avem credit la bancă, nu avem bani cash în valiză 
şi pe sub masă, bani gheaţă au numai teroriștii. Mi-a 
spus: „N-aveţi bani, n-aveţi bani, dar acuma noi 
muncim pentru voi? Măcar ne acoperiți cheltuielile 
curente”. Mi-a spus ca până la sfârşitul lunii aprilie 
să-i dau 50.000 de dolari ca să plătească oamenii 
care muncesc la acest program. La sfârşitul lunii 
aprilie, 1godorescu m-a chemat iar acolo, la 
aurolaci (n.r.= în parcarea de la guvern) şi mi-a 
zis: „Domnule, mi-ai promis ceva şi nu te-ai ținut 
de cuvânt”. Eu i-am spus: „Da, o'să vă dau, dar nu 
sunt aici, sunt în Elveţia”. Am pus mâna pe telefon 
şi am sunat un prieten în Elveţia, că nu puteam să 
spun aşa ceva partenerilor elvețieni, şi i-am spus 
să-mi trimită câţi bani are în casă până ajung eu să 
scotdin cont. Mi-a trimis a doua zi 5.000 de dolari, 
prin Western Union, pe care i-am luat şi i-am dus 
lui Teodorescu. Banii nu erau o problemă, 5, 10, 
20 de mii de dolari, dar nu voiam să le spun 
asociaţilor de acolo cum stau lucrurile. Ne-am văzut 
după câteva zile şi Teodorescu iarăşi mi-a amintit 
despre promisiune. „Trebuie să rezolv problema, 
are nevoie şeful de bani”, mi-a spus. Şeful fiind 
Şerban Mihăilescu. M-am dus la un prieten al meu 
şi i-am cerut 50.000 de dolari. Ăsta mi-a zis că 
sunt nebun. Mi-a dat 10.000 de dolari, atâția avea 
în casă, m-am dus şi i-am dat lui Teodorescu, 
spunându-i că restul îi aduc când merg în Elveţia. 
l-am mai dat şi altă dată încă 5.000 de dolari. 

Cât pretindeți că aţi dat, cu totul, adunând 

ce-aţi oferit cu țârâita? 
După calculele mele, în jur de 95.000 de dolari. 
Astfel, după ce s-a aprobat în Camera Deputaților 
schimbul de teren, în iulie, Teodorescu mi-a spus: 
„Vezi, domnule, că e nevoie, toată lumea are nevoie 
şi Cosma are nevoie, a ieşit şi legea acuma”, Eu, 
de bucurie că a ieşit legea, am plecat în ziua aceea 
în Elveţia. Joi seară m-am urcat în mașină, sâmbătă 
dimineaţă eram la Hotel Montana la Sinaia. 
Teodorescu era acolo, am stat în maşină de vorbă, 
i-am dat 20 de bilete a câte 1.000 de franci elvețieni 
şi am plecat înapoi în Elveţia. Altă dată m-am 
întâlnit cu Cosma şi Teodorescu la restaurantul 
„Doina” şi mi-au spus că dacă dau 100.000 de 
dolari dăm drumul la treabă, Pe 22 septembrie, 
într-o discuţie cu Mircea Cosma, i-am reamintit 
episodul şi el mi-a spus că n-am nici o dovadă că 
mi-a cerut acești bani, l-am reamintit o discuţie 
din mai 2001, la Sinaia, despre proiectul Omu, la 
Care participau şi ministrul Dan Matei Aghaton, şi 
preşedintele Consiliului de Adm inistraţie al firmei 


„Rowema”, domnul Rutz, în care mi s-a confirmat 
începerea proiectului. „Let's do it”, au fost Cuvintele 
lui Agathon. O să-l facem, adică. La ieşire, Când 
eram cu domnul Rutz, Cosma a zis: „Domnule, Sări 
cu 100.000 de dolari şi-i dăm drumul la proiect”, 
Rutz m-a întrebat ce-a zis Cosma. l-am Spus că 
îmi cere 100.000 de dolari, el a râs şi a zis: „Numai 
atât?”, La Ploieşti, în 22 septembrie, i-am Spus lui 
Cosma: „Domnul Rutz poate să confirme că ne-aţi 
cerut atunci 100.000 de dolari”. Şi Cosma n-a mai 
zis nimic, A tăcut. 
Când susțineți că i-ați mai dat bani lui 
Teodorescu? 
În septembrie 2001, mi-a cerut iarăşi nişte bani, 
Am mers la bancă, la BCR, am scos 30.000 de 
dolari şi-am plecat la Ploieşti cu Teodorescu, Am 
stat de vorbă cu Cosma. Cosma mi-a spus că întâi 
facem şi după aceea o să vedem noi. N-am discutat 
de bani, pe față. La întoarcere, în Bucureşti, 
Teodorescu m-a întrebat ce fac cu banii şi mi-a 
spus: „Dă-i la mine, că-i țin eu”. Şi i-am dat, După 
ce legea cu schimbul pământului a trecut în Senat 
şi urma promulgarea de către preşedinte, Teo- 
dorescu mi-a spus: „Domnule, s-a rezolvat, cadoul 
afost primit. Ăsta este om, întâi face şi pe urmă ia. 
Asta ca să vezi!”; Am fost bucuros că s-a rezolvat. 
În tot timpul ăsta îmi dădeau mereu ceva de făcut, 
să aduc acte, ba din Elveția, ba din România. 
Câte drumuri ați făcut din Elveţia în 
România? 
O dată sau de două ori pe lună, cu avionul sau cu 
maşina, se vede în pașaport câte vize am avut în 
aceşti trei ani. În iarna lui 2002, Teodorescu a cerut 
să meargă să vorbească cu constructorii, în Elveţia, 
şi a vizitat ambele firme, Acolo, iar a mai cerut 
bani, a făcut cumpărături de 6-7.000 de euro — 
abia intrase euro pe piaţă — şi i-am dat la plecare 
10.000 de euro. Când am venit la Bucureşti, în 
februarie, i-am dat alți 10.000 de euro. Am mers 
împreună la Cosma, la Ploieşti, iar ei au intrat în 
biroul din spate. În momentul când s-a deschis ușa, 
s-a făcut curent. S-a deschis uşa de la birou şi i-am 
Văzut mâna lui Cosma care număra banii. În 4 
aprilie mi-a trimis o scrisoare în care mi-a spus să 
vin pe 10 aprilie şi să fiu însoțit de furnizorii de 
echipamente, reprezentanții băncilor şi constructorii 
pentru semnarea convenției de cesiune de acțiuni 
între firma mea şi Consiliul Judeţean ca, în felul 
acesta, să ne poată da garanţiile. De la cele 60 de 
milioane promise, am ajuns la garanții de 10 
milioane de dolari date de Consiliul Judeţean 
Prahova, nu de către guvem. Am venit pe 10 aprilie 
şi în loc de cesiune am avut parte de un circ de 
prost gust, în care Cosma i-a adus pe toți cei care 
se împotriveau proiectului — în realitate, sau fiindcă 
aşa li s-a zis— ca să-mi demonstreze ce opoziţie 
întâmpină şi cât de greu este să mă susțină, dar 
m-a asigurat că vom face proiectul în ciuda 
adversităților. La discuţia asta a luat parte şi 
Teodorescu, ca reprezentant al guvemului. Au sărit 
pe noi ca nişte ulii şi au spus că ne dau garanţiile 
dacă le dăm 51% din acţiuni. Au urmat trei luni de 
corespondență neinteligibilă, într-o limbă de lemn, 
încât mi-a fost practic imposibil să traduc 
partenerilor elveţieni ce acte mai doreau de la noi 
pentru că nu înțelegeam nici eu ce doreau, în 
româneşte. Vă pun la dispoziție aceste acte să 
vedem dacă înţelegeți ceva. În iulie 2002 ajunsesem 
la disperare. Voiam să fac greva foamei în faţa 
guvernului, în Piaţa Victoriei. În halul ăsta 
ajunsesem. l-am amenințat că o să fac asta. La 
jumătatea lunii iulie, Teodorescu m-a sunat în Elveţia 
şimi-a spus că s-a rezolvat problema, a găsit soluția 
şi m-a chemat pe | august la Sinaia. Acolo, a venit 
şi Şerban Mihăilescu. Există procesul verbal al 
şedinţei. Mihăilescu s-a angajat ca până în 7 august 
2002 să rezolve problema schimbului de teren şi 
ână în LS septembrie 2002 să se înceapă lucrările. 


Continuare în pagina 3 

Pe ce ați mai dat bani, că spuneți că aţi 
cheltuit două milioane de dolari în aceşti 
trei ani? 
Păi am tot schimbat documentaţiile pentru toate 
sumele de finanțare şi garanții, care se schimbau 
de la lună la lună, am plătit studii de fezabilitate, 
avocați, documentații, drumuri, onorarii, am 
comandat utilaje. Autorităţile locale au cerut 
înființarea a două societăți noi, ca să poată intra în 
asociere cu noi, dar când ajungeau la garanţii mai 
găseau un tertip. În august 2001, au decis să 
garanteze proiectul cu valoarea terenului, în sumă 
de 9.480.000 de dolari. Adresa a fost semnată de 
primarul de la Buşteni, Ilie Ilinca, şi aprobată în 
Consiliul Local. Au mai vrut să facă o societate pe 
acțiuni— un S.A. — cu doar trei acţionari, ceea ce 
ar fi fost ilegal. M-am trezit la timp şi am făcut un 
S.A. cu cinci acționari, aşa cum prevede legea, 
societatea Schi Valea Cerbului. Nu erau idioţi, asta 
atosto capcană. Pe urmă puteau anula toate actele. 
A fostnevoie de alte hotărâri în Consiliile Local şi 
Judeţean, s-au pierdut alţi timpi preţioşi. 
Susţineţi că aţi decis să nu mai daţi niciun 
ban şi, din această cauză, relaţiile cu 
autoritățile s-au răcit. Cum aţi reacționat? 
Cu calm şi cu tact. Am scris preşedintelui României 
şi am cerut audienţă. Ne-a primit şapte zile mai 
târziu. Am venit cu o delegaţie de elveţieni, 
preşedintele Iliescu ne-a ascultat şi ne-a spus: „Am 
Vorbit cu preşedintele Consiliului Judeţean, Mircea 
(Cosma, mergeţi la el, m-a asigurat căpe plan local 
a găsit soluțiile să vă acorde garanţiile”. La ora 1.30 


eram la Ploieşti, la Cosma, care ne-a confirmat că . 


toate sunt în regulă şi că i-a promis preşedintelui 
rezolvarea situaţiei. Am plecat încrezători, doar 
aveam asigurările şefului statului. Pe21 octombrie 
2002, Cosma a venit în şedinţa Consiliului Local 
Buşteni unde, spre surprinderea generală, a blocat 
proiectul, mai exact â anulat hotărârile 14 şi 15, 
prin care firmele mele se asociau cu Consiliul Local 
Buşteni. Asta e total ilegal, erau emise acum doi 
ani, puteau fi anulate doar în termen de 30 de zile 
de la emitere şi doar la cererea prefectului. Cosma 
a cerut în şedinţă să se voteze anularea şi să se 
ceară sprijinul Oficiului Juridic al Consiliului 
Judeţean pentru găsirea unei forme juridice. Mai 
mult, în aceeaşi şedinţă, Cosma a cerutanularea 
hotărârii 49, prin care, în 8 august 2002, Primăria 
Buşteni se angaja să garanteze cu terenul prima 
parte a investiţiei. Acum suntem în proces cu 
Primăria Bușteni, în contencios administrativ pentru 
cele două hotărâri, 14 şi 15, anulate ilegal. 
Ce-aţi făcut în continuare? 
În noiembrie 2002, m-am dus la Teodorescu şi 
i-am spus că eu public tot ce s-a întâmplat, 
deoarece Cosma calcă în picioare pe oricine, 
inclusiv pe preşedintele țării. Urmare a acestei 
discuţii, în 3 decembrie 2002, am primit o scrisoare 
de la Cosma; era, practic, un fals în acte publice 
prin care el mă anunța că ministrul Mihai Tănăsescu 
a semnat şi a aprobat acordarea garanţiei pentru 
Proiectul Omu. În urna acestei scrisori noi am făcut 
foarte multe cheltuieli suplimentare, am dus în 
Elveţia la Crans Montana o delegaţie din România, 
practic am instruit oamenii pentru demararea 
proiectului. În primăvara lui 2003, Cosma mi-a 
scris din nouanunțându-mă că Ministerul de Finanțe 
nu poate acorda garanția. 
De ce vă acuzaţi, concret, partenerii de 
afaceri? Aduceţi-mi o probă că ați dat banii 
de care vorbiţi. Fiţi convins că toate 
instituțiile implicate vor nega și vor cere 
dovezi. 
Să spunem că nu pot proba banii daţi lui 
Teodorescu. Dar am o probă că i-am plătit 
parchetul de la vila din Sinaia: Factura fi fiscală epe 
numele lui Teodorescu, iar chitanța e pe numele 
Eu: 7 


Povestiţi, vă rog... 
În noiembrie 2002, când urma să începem defiișatul 
în Valea Cerbului, am mers cu Teodorescu să discut 
problemele de defrişat cu fostul director de la 
„„Exfor” SA Bucureşti. Şi atunci Teodorescu mi-a 
zis: „Dacă tot începem defrişatul, vezi cum te 
descurci, am nevoie de nişte lemn de pardoseală 
pentru casa mea de la Sinaia şi spune-i să-mi dea 
pardoseala, şi-i dăm lemn când începe defrişatul. 
Am mers împreună la Zderea şi mi-a zis: „Vreau 
aşa, vreau aşa, vreau pardoseală, vreau parchet...”. 
l-am zis eu pot să fac lucrul ăsta, dar trebuie să 
plătim, pentru că sunt nişte oameni acolo pe care 
eu nu pot să-i iau să le dau ordine. Vă daţi seama, 
am plecat, dar am mai avut o discuţie cu Zderea 
tot în perioada asta şi mi-a spus că, de fiecare dată, 
Teodorescu i-a spus lui Zderea că plăteşte Ionescu, 
dacănu se rezolvă. 

Zderea fiind director acolo, la „Exfor” 

Bucureşti? 
Da. Între timp, Zderea i-a făcut lucrarea lui 
Teodorescu cu parchetul ăsta, duşumele, ce naiba 
erau, şi m-a sunat: „Domnule, ce faci cu Teodo- 
rescu?”. „Păi, ce să fac?” „Domnule, a zis că plăteşti 
dumneata.” M-a sunat o dată, de două ori, de trei 
ori, până la urmă m-am dus şi i-am plătit omului. 

Dar am întrebat; „Chiar aşa a zis Teodorescu?”. 

„Da, Teodorescu mi-a zis că dumneata plăteşti”. 

„Bine, domnule, plătesc, dar vreau factură”. Mi-a 

dat facțură fiscală pe numele lui Virgil Teodorescu 

şi chitanță cu numele Octayian Ionescu. Factura e 

din 28 noiembrie 2002, iar chitanța e datată în 13 
mai 2003, 
Păi, dacă vine Virgil A scă facu şi spune 
că habar n-are de pardoseală şi n-a semnat 
nimic? 
Nu cred. Păi, cei care s-au dus şi-au montat-o pot 
să se ducă să confirme, nici un fel de problemă. 
Ce valoare are chitanța? 

100 de metri pătraţi în valoare de 24.038.000 lei. 
Cum le-aţi spus partenerilor elveţieni că 
dați cele 95.000 de dolari? 

O parte sunt luaţi din Elveţia, o parte sunt de aici, 

o parte sunt ai mei, mare parte. Acolo, partenerilor 

mei nu le-am spus că merg să dau bani. Ce bani 

am luat din Elveţia şi am cerut, le-am spus: 
„Domnilor, aici e nevoie de cheltuieli, avem 
telefoane, avem drumuri. Avem nevoie de o 
grămadă de chestii la o asemenea afacere”. Nu te 
mai uiţi la câteva mii de dolari. Tragedia este că eu 
am început să dau, şi dând în rate, aşa, n-am realizat 
că dau, şi dau, şi dau. Oricum, domnul Rutz, 
directorul de la „Rowema”, era de față şi a auzit 
când Cosma mi-a cerut 100.000 de dolari ca să 
dea drumul la proiect. 

Vi s-a cerut un comision, oficial? 
Prima dată aveam de ales: ce fac? Când i-am dat 
primii 5.000 de dolari, m-am gândit cădacă nu-i 
dau, îmi închid poarta. Şi am zis hai, pentru mine 
nu era o problemă câteva mii de dolari şi am ajuns 
la 95,000 aproape fără să-mi dau seama. 
După ce am început să mă lămuresc că nu se face 
nimic, m-am întrebat ce se întâmplă. Între timp, 
deturnarea fondurilor PHARE, faptul că Mircea 
Cosma mi-a semnat — am originalul acasă — 
scrisoarea cu acordarea garanţiei de către guvern, 
i-a determinat probabil să găsească o modalitate 
să mă scoată din proiect, să-mi anuleze contractele, 
pentru că, vrând-nevrând, ajungeam la fondurile 
PHARE, 

Cum, adică, ajungeaţi la ele? 
Iniţial, finanţarea a fost de 5 milioane euro din 
fonduri PHARE şi în expunerea de motive a 
viceprimarului se vorbeşte că, în loc de două, se 
vor face trei proiecte cuaceeași contribuţie PHARE 
şi, pe cale de consecință, alocaţia pentru Buşteni 
se micșorează la 3,6 milioane, Aveţi idee ce s-a 
întâmplat cu restul, de 1,4 milioane de euro? Unde 


s-au dus aceşti bani? Proiectul total este de |1,| 
milioane euro, din care 5 milioane fonduri PHARE. 
Pentru a primi cele 5 milioane de la PHARE, 
autoritatea locală trebuia să justifice cheltuirea a 
6,1 milioane, fonduri proprii. 
Pe care nu le ayea.... 
Cum s-a justificat cheltuirea acestor 6,1 milioane 
euro este o primă întrebare. 
O a doua întrebare este dacă există acordul 
Comunităţii Europene de renunțare la suma de 
participare a Comunităţii locale. 
Am înţeles de la preşedintele Cosma că 
participația Buşteniului, de fapt a Consi- 
liului Judeţean, a fost de numai 700.000 
de euro.. 
Problemae De se află proiectul î în care se spune 
suma totală aprobată şi participarea. Vrem să 
vedem proiectul, poate că într-adevăr Comunitatea 
Europeană le-a şters de pe listă participarea 
autorităților locale. A doua problemă: cele 5 milioane 
de euro care au, venit aici pe baza analizei 
Ministerului Dezvoltării şi Prognozei, după cum 
scrie viceprimarul în expunerea de motive. După 
analiza cazului, cei de la Ministerul Prognozei au 
decis să facă aceste două proiecte plus un al treilea. 
Care este acela? 
l-aţi întrebat vreodată care este al treilea 
proiect, unde s-au dus cele 1,4 milioane 
euro? 
Da, bineînțeles, Au spuș că finanțarea este de numai 
5,2 milioane, a spus primarul, şi 5;5.miligane, a 
spus Cosma. Alte explicaţii nu mi-au dat, practic, 
negând expunerea de motive a viceprimarului, care 
menţionează doar 3,6 milioane euro. i 
Cum au justificat că nu v-au informat, în 
calitate de partener al Consiliului Local? 
Nu m-au informat decât în vara lui 2001, când au 
cerut să-i scot din contractele mele. Eu am 


promisiuni de garanţie de 60 de milioane şi m-am - 


angajat prin contract. Şi atunci eu îmi vedeam de 
treaba mea. Între timp, ba îmi ceruse Teodorescu 
două milioane pentru aşa... Când am ajuns, i-am 
şi zis lui Teodorescu: „Voi vreți două milioane 
comisioane şi-mi dați mie garanție 2, 7 milioane 
euro? Voi vă bateţi joc de mine?”, „Nu, domnule, 
nu se mai pune problema aşa, acuma e propor- 
țională suma cu valoarea garanţiei”, mi-a răspuns. 
Despre cererea de comision a ştiut doar 
consilierul lui Șerban Mihăilescu, Vlad 
Teodorescu, sau şi ceilalți? Aţi discutat 
povestea cu „milionul înainte şi milionul 
după” cu Mircea Cosma, Șerban Mihăi- 
lescu sau altcineva? Dacă Teodorescu îi 
cerea pentru el? 
N-aş fi vrut să aduc în discuţie acest episod, dar 


trebuie. Cu o săptămână înainte de 8 martie 2002 - 


—ziua lui Şerban Mihăilescu — Teodorescu m-a 
anunțat: E ziua lu! şefu”. „Bine. Luămo sticlă de 
şampanie şi mergem la el.” „Nu, domnule, luăm un 
tablou, ceva serios, un tablou, un obiect de artă”, 
mi-a sugerat, Am venit din Elveţia şi i-am adus un 
ceas elveţian. Vreau să spun că ceasul pe care i 
l-am dat lui Mihăilescu e un cadou, e din aur, dare 
un cadou și aşa îl consider. Fac vorbire despre 
acest episod ca să vă spun altceva. Seara m-am 
întâlnit cu Teodorescu, tot la parcarea guvernului, 
lângă aurolaci, acolo, Teodorescu s-a uitat la ceas, 
m-a întrebat dacă-i de aur, m-a întrebat cât am 
dat pe el, Costa 2.200 de dolari şi catarama era 
din aur masiv, marcată. Am sunat la firma de la 
care l-am cumpărat, ca să am întreb să nu mă fac 
de râs. Amândoi am intrat în birou şi i l-am oferit, 
cu urările de rigoare. Mihăilescu m-a luat deoparte 
lângă geam şi mi-a zis: „Auzi, vezi ce faci, vezi cum 
faci cu banii, cu Virgil”. Eu n-am avut replică. M-am 
bucurat. Mi-am zis că Virgil e om corect şi că a 
dat banii cui trebuia. Și am plecat. Spun adevărul 
chiar dacă n-am să pot proba acest lucru niciodată, 


să vină să-mi spună că am greşit ceva. Un singur 
lucru nu-mi amintesc: nu mai țin minte împrejurarea 
în care am dat 5.000 din cei 95.000 de dolari oferiţi 
de-a lungul timpului lui Teodorescu. În restul plăţilor, 
până mor, ştiu când, cum, unde şi ce am discutat, 
când i-am dat. Se 
V-aţi oprit la un moment dat, v-aţi supărat 
şi n-aţi mai vrut să mai daţi un leu. De 
ce? 
Euam refuzat să mai dau bani după circul dinaprilie 
2003, când ne-au cerut 51 la sută din acțiunile 
firmei pentru garanţiile Consiliului Judeţean. Atunci 
le-am spus: „Nu mai dau nici un leu până nu iese 
proiectul”. 
În ce context ați fost prevenit că viaţa vă 
este în pericol? 
În iulie 2002 am condus acasă un prieten. Vă spun 
numele, l-am spus şi la PNA, dar nu-l publicați îi 
ziar că-i fac omului greutăți. Prietenul mi-a spus: 
„Vezi ce faci, că ai viaţa în pericol”. Nu l-am crezut 
atunci, altă dată mi-a repetat avertismentul şi i-am 
spuscănu mi-e frică și că mi-am făcut testamentul, 
pentru orice eventualitate. În decembrie 2002 m-a 
prevenit din nou că mi s-ar putea întâmpla ceva 
rău, iar în primăvara lui 2003 am reluat discuția şi 
i-am cerut să-mi spună ce a stat la baza acestor 
avertismente. „Scoate bateria de la telefon”, mi-a 
cerut. Am scos-o şi mi-a povestit discuţia dintre 
oficialii de la Prahova, la care au participat, printre 
alții; şi Cosma şi Țeodorescu, şi amicul ș meu. Fi 
spuneau că vor să aducă mai mulți Gameni să 
investească în Valea Cerbului. S-a spus şi de unul 


„de la Petrom şi de George Copos. 


Să investească alături de dumneavoastră? 
Nici vorbă de mine. Eu, eram scos din ecuaţie, 
trebuia să dispar şi la propriu, şi la figurat. 
„lonescu? Să facem ceva să dispară o dată, să-l 
terminăm!”, mi-a povestit prietenul meu că a 
propus unul dintre participanții la întâlnire. 

Poate plănuiau să vă termine financiar, ca 

om de afaceri? 

Nu, era vorba de suprimare fizică. L-am întrebat 
pe prietenul meu cine a făcut această afirmaţie, 
pentru că e foarte gravă. „Cosma a spus asta?” 
„Nu, dom'le, nu Cosma.” „Dar cine? Spune; 
domnule, cine?” N-a vrut să-mi spună şi atunci i-am 
propus să ghicesc eu, numai să-mi confirme dacă 
greşesc. „E prieten cu Cosma?” l-am întrebat. 
„Da”, mi-a răspuns. „Nu este unul, Mihai Coman? 
Am spus aşa fiindcă acest Coman, consilier la 
Consiliul Judeţean, care se ocupă şi de proiectul 
PHARE de la Calinderu, s-a uitat foarte urât la 
mine în mai multe împrejurări. Şi omul mi-azis: „Da, 
Coman a propus”. L-am întrebat: „Cosma sau 
Teodorescu, oameni cu greutate, n-au zis nimic, 
nuau luat poziție?” „Nu, au tăcut şi n-au comentat”. 
Înseamnă că dacă n-au spus nimic au fost de 
acord”. Ulterior, l-am pus să repete toată povestea 
şi am înregistrat toată discuția pe reportofon. 
Amicul meu a mai spus că n-a dormit două 
săptămâni după discuţia asta, care n-a avut loc în 
cârciumă, la un pahar de vin, ci chiar în biroul 
preşedintelui Consiliului Judeţean, Mircea Cosma. 

Îi acuzaţi pe colaboratorii dumneavoastră 

din România de deturnare de fonduri, de 

luare de mită, de falsuri, de declarații 

mincinoase, de instigare la omor. Vă 

asumaţi toate aceste capete de acuzare, 

extrem de grave, vă întreb încă o dată? 
Îmi asum toate aceste acuzaţii pe care le-am făcut 
şi la PNA. Toată această poveste va ajunge în 
aceste zile şi pe biroul domnului Ion Iliescu, căruia 
i-am scris. Nu îmi este frică. De multnu îmi mai 
este frică. Elveţienii mi-au făcut şi testamentul. Am 
muncit şapte ani de zile pentru proiectul ăsta, dar 
înultimii trei ani şi jumătate asta a fost singura mea 
preocupare, prefer să mi se întâmple ceva sau să 
mor decât să renunţ la proiectul Omu. 

CORESPONDENȚĂ DIN NEW YORK 
Aurel Sergiu Marinescu 


De 4 iulie, ziua independenţei Statelor Unite, poporul 
american are un fel-tradițional de a sărbători; dimineaţa, 
mici parade organizate în toate orașele mari sau mici, 
iar după-amiaza, în familie sau cu prietenii, tradiționalul 
picnic cu barbecue, mâncare şi băutură din abundență, 
dans şi distracție. Seara, în marile oraşe, se organizează 
întotdeauna focuri de artificii. Nici un discurs sforăitor, 
nimic organizat de statul american. În restul lumii, sunt 
publicate tot felul de articole despre independența 
Statelor Unite şi, după numărul şi mărimea lor, se poate aprecia natura relaţiilor 


dintre țara în care au apărut articolele şi Statele Unite, de la relații amicale 


până la răceala nord-coreeană. 

Numai în România, ziua de 4 iulie s-a sărbătorit anul acesta cu mai mult 
fast decât chiar în Statele Unite: ansambluri artistice, formaţii faimoase de 
muzică country, cântăreți cunoscuţi, spectacole de teatru etc. Este paradoxal 
totuşi ca ziua independenței Statelor Unite să fie sărbătorită cu atâta paradă, în 
timp ce zilei independenţei României nu i se dă nici o atenție. 

Ziua de 10 mai nici nu este cunoscută de tânăra generație. În schimb, se 
sărbătoreşte 9 mai, ziua victoriei împotriva Germaniei în cel de-al II-lea Război 
Mondial și, în acelaşi timp, ziua Europei. Nici zilei Unirii Principatelor, 24 


i kt, "ânuarie: nui se dă: ateriția cuvenită. Este Vorba, dacă e să luări în considerare 
" şi alte exemple, despre o repetare a aceluiâşi comportament de ă imita, de a 


copia, de a-și însuși ceea ce este străin de neam, de tradițiile și obiceiurile 
poporului român. Azi a venit rândul modelului american, dar, în decursul istoriei 
sale, neamul românesc, în special clasa de sus, s-a maimuțărit destul copiind 
pe turci la îmbrăcăminte, mâncăruri, dansuri, vocabular etc. Apoi au fost copiaţi 
rând pe rând grecii, francezii, germanii şi ruşii. Puterea modelului american 
nu poate fi însă egalată decât de cea a modelului turcesc. Acesta din urmă a 
avut totuşi o explicație; turcii au dominat ca suzerani politica țării timp de 500 
de ani. America a apărut ca model doar de ceva peste 10 ani. 

Ca şi când românii nu ar avea frumoasa şi tradiționala zi a mărțişorului, ei 
au adoptat Valentine Day. Dacă au avut impresia ca sărbătoarea americană 
este mai romantică, de ce nu au adăugat o notă mai mare de romantism 
mărțişorului? 

Un popor sărac, descurajat, apatic, în mizerie, cum este poporul român 
azi, avea nevoie de sărbătoarea Halloween? Ori au vrut să dea poporului 
„panem et circenses” (pâine şi jocuri) conform dictonului latin, pentru a-l ţine 
liniştit? Şi în această situație, de ce nu i se dă poporului şi pâinea? Halloween- 
ul introdus de câţiva ani în România diferă de sărbătoarea americană, o 


sărbătoare a copiilor. Pe înserat aceştia merg costumaţi pe la casele vecinilor 


unde spun fraza: „Treat or trick!”, adică „Tratează-mă sau te sperii!” şi gazdele 
le dăruiesc tot felul de dulciuri. Seara, unele posturi de televiziune difuzează 
filme de groază. Atât. În România însă, de Halloween, se organizează „Carna- 
valul Groazei” (în Drumul Taberei), „Clubul Contele Dracula”, „Castelul 
Fantomelor” în care apar personaje precum Zoro, Jack Spintecătorul, Văduva 
însângerată, Robin Hood ş.a. 

O dovadă de slugărnicie condamnabilă a conducerii țării a fost atitudinea 
avută imediat după tragedia de la World Trade Center din 11 septembrie 2001. 
Atunci toate țările lumii s-au solidarizat cu poporul american, dar România a 
depăşit orice decență: măsuri speciale de securitate a țării, unitățile militare 
în stare de alarmă, pază excepțională la ambasada S.U.A. M.Ap.N. şi M.I. în 
alertă ca şi Ministerul Transporturilor şi Telecomunicaţiilor. Mass-media a 
vorbit câteva zile numai despre această tragedie, Singura problemă a României 
a devenit atunci nenorocirea ce s-a abătut asupra Statelor Unite. La Bucureşti 
agitația era mai mare decât la Washington; armata a intrat în alarmă parțială 
de luptă, palatul Victoria s-a transformat într-o fortăreață, ca şi când tragedia 
avusese loc la Bucureşti, nu la New York, iar Bin Laden urma să atace 
Cotroceniul, Atacul asupra Statelor Unite a devenit catastrofa românilor. Ceea 
ce s-a întâmplat la 11 septembrie a fost o tragedie mondială și nimeni nu 
contestă acest lucru. România însă a exagerat, devenind ridicolă, din dorința 
de a câştiga bunăvoința americană pentru acceptarea ei în N.A. T.O. Să profiţi 


de tragedia semenului american a fost mai mult decât inuman, mai mult decâț 


lichelism! DĂ lie : E 
Există şi numeroase alte situaţii în care românii manifestă o atitudine 


servilă fată de americani, fără ca aceştia să o fi cerut ca o condiție a admiterii 
în N.A.T.O.. Astfel, nu mai avem pădurari, ci rangeri! a 

În Moldova s-a înființat un centru de instrucție pentru Copii ŞI tineri care 
învaţă base-ball şi se pare că se vor mal deschide încă 2-3 în ţară. În Schimb, 
a fost dat complet uitării jocul vechi românesc, cina. | 

De-a lungul secolelor românii au împrumutat un bagaj important de cuvinte 
din limbile diferitelor popoare cu care au fost în contact mai strâns. De la 
slavi au luat cuvinte din aria religiei, de la turci şi greci Suv iale folosite în 
viaţa de zi cu zi. Influenţa turcească şi grecească s-a simțit mai ales în Muntenia, 
în timp ce în Banat, Transilvania şi Bucovina au pătruns cuvinte maghiare şi 
austriece. i : „a 

Pătrunderea limbii franceze în țările româneşti s-a datorat generaţiei de la 
1848, studenţilor întorși de la studii din Franța. Franceza însă a fost vorbită 
doar în casele boiereşti, în saloane, nu a pătruns în masa populaţiei autohtone. 
Poporul a împrumutat un număr mic de cuvinte, ridiculizându-i pe „bonjurişti”. 

Patru ani de relaţii cu Germania (1940-1944) nu au ajutat Ia pătrunderea 
cuvintelor germane în vocabularul românesc, iar în timpul comunismului toate 
încercările de a face cunoscută şi vorbită limba rusă au dat greş. 

Toate aceste cuvinte străine pătrunse în vocabularul românesc sunt denumite 
"barbarisme”. - a zar S 

În România de azi sunt bitate versurile din 1857 ale lui G: Sion:„Mult e; + 
dulce şi frumoasă limba ce-o vorbim”, căci limba română este invadată, cu 
rost sau fără rost, de cuvinte englezeşti, este englezită. Precizarea cu rost sau 
fără rost nu este întâmplătoare. Unii termeni englezeşti nu au echivalent în 
limba română, de exemplu hot dog. În schimb în presă, la televiziuni, în şcoli, 
pe stradă este plin de englezisme, care pot fi uşor traduse şi pe care poporul, 
în imensa lui majoritate, nu le înțelege. Se foloseşte sumit în loc de adunare, 
şedinţă; pe zidurile sau în gemurile caselor bucureştene scrie for rent sau for 
sale în loc de româneştile de închiriat sau de vânzare. Magazinele au la uşi 
cartonașe cu open şi closed, deşi în limba română există de sute de ani cuvintele 
deschis şi închis. Locurile istorice s-au transformat în situri; surorile medicale 
au devenit nurses, iar sufrageria este acum /iving-room. Tot mai des se folosesc 
five o 'clock, staff-ul din minister. management, leader, holding, parking, 
service şi multe alte zeci de cuvinte care bombardează zilnic ochii şi urechile 
românului şi care au, toate, echivalent în limba română. 

Partea comică o constituie exagerările ajunse şi în mediul sătesc unde 
căminul cultural a devenit discotecă, iar cârciumile amărâte sunt baruri. La 
oraş nu mai există ateliere de reparații auto, ci car service sau auroservice. În 
mijlocul capitalei şi pe străzile mai importante, dar şi în provincie, sunt multe 
firme cu nume anglo-americane: Wellcome to us (în traducere Bine ați venit la 
noi!), Shop (prăvălie), Exchange (schimb valutar), second-hand (obiecte 
folosite), sau cu nume exotice ca: Miami, Texas, Dallas, Alabama, Three Stars, 
Sheriff s, Fast Food, Twins, Gold Point, Sherlock Holmes, La Fourmi, Twins, 
Bucharest, Far Est etc. 

Oare comercianții români de azi preferă astfel de firme, ei nu mai au 
imaginație așa cum au avut cei din generaţia distrusă de bolşevism? 

In Bucureştiul anilor dinainte de barbaria comunistă existau prăvălii demne 
de toată lauda; Radu iefiineşte viaţa, Dragomir Niculescu, La vulturul de 
mare cu peştele în gheare, Sora, Stelian Petrescu - Bun, curat, ieftin, cofetăria 
Angelescu, Tic-Tac, Bufetul Kiselef, Capşa, cafeneaua Zamfirescu, Nestor; 
Sabego, Carul cu bere, grădina Zissu, restaurantul Parcul Ty vandafirilor şi 
multe altele de acest fel, vestite, fără să aibă nume străine. În plus, existau zeci 
de cârciumioare răspândite prin toate cartierele Bucureştiului unde se găseau 
„Vinul casei”, mâncăruri şi grătare faimoase, plus tarafurile de lăutari sau „un 
țigan cu o vioară şi unde nu ne vede nimenea”, conform șlagărului la modă 
atunci, Loamna, în aceste localuri nepretenţioase, se sărbătorea cu pastramă, 
tulburel de Drăgăşani, must şi patricieni la grătar. Patronul nici unui asemenea 
local nu se gândea să-i dea vreun nume exotic şi afacerile mergeau. 

De ce azi există această maimuţăreală în tot ce se întreprinde în România 
şi de ce imaginaţie există din belşug numai pentru inginerii financiare. potlogării 
şi hoţii de tot felul şi nimic constructiv? 


Pa 


OPINII 

MAI MULTĂ MUNCĂ, MAI PUŢINĂ 


VORBĂRIE 


Aşa-zişii politicieni români trăncănesc de dimineață până seară despre 
modele politice, despre programe politice, programe de guvernare, tendințele 
şi ritmurile privatizării, despre necesitatea compromisului şi moralitate, despre 
reformă şi stagnare, despre exemplul Europei, despre exemplul înaintaşilor, 
despre şansele României şi despre comploturile internaţionale ostile bietei 
noastre țărişoare. 


Traiul de pe o'zi pe alta, moartea oricărei speranțe, neputința de a-și hrăni 
copiii cum trebuie şi de a-şi îngriji părinții reprezintă durerea zilnică pe care 
o simte omul de rând şi care a devenit o obsesie, un coşmar. 

Românii merg spre prăpastie. Cu o resemnare halucinantă, oamenii privesc 
apatici cum viața lor se degradează pe zi ce trece. Sunt umiliți zilnic şi moralul 
lor suferă alunecări de teren. Optimismul se prăbuşeşte ireversibil. Banii sunt 


deo inconsistență de-a dreptul de necrezut; puterea de cumpărare se anemiază:,, 


galopant în timp ce tot felul. de taxe copleşesc bietul român. Dezgustat de'o 
gaşcă politică iresponşabilă, acest popor apatic şi vegetal este condamnat să 
mănânce doar legume şi să se distreze la televizor, singura patimă care nu-i 
cere bani, privind până târziu în noapte meciuri de fotbal. 

Poporul român a devenit vegetal - ceea ce au urmărit și comuniștii şi 
impostorii de la putere - şi îşi adună tristețile, sărăcia şi neputinţa într-un 
noian de speranţe date de tehnicienii demagogi. 

Aşa-zişii politicieni nu mai contenesc să facă declarații şi piruete de pe 
poziţiile de partid, să analizeze substraturile fiecărui eveniment politic mai 
mare sau mai mic şi mai ales, să dea prognoze concurând cu țigăncile ghicitoare 
în frunte cu Omida, despre viitorul reformei, al privatizării, întărirea leului, 
pe scurt despre destinul istoric şi măreț ce aşteaptă România. În acelaşi timp, 
corupția face ravagii şi joacă pe mormântul speranței. Pălăvrăgeala impos- 
torilor politici nu dă naştere decât la generații după generaţii de subnutriți. Cu 


pălăvrăgeala şi sacrificiile poporului se face politică în România. Cu anemicii 
şi subnutriții vrea aşa:zisa clasă politică să scoată România din rândul țărilor 
subdezvoltate ale lumii a treia şi s-o aşeze, dacă se poate, lângă Germania. 

Ca să fie circuitul perfect, trăncăneala a trecut de la Guvern şi Parlament 
în casele românilor unde nopți în şir, oameni înfometați şi disperaţi sunt 
bombardaţi cu pălăvrăgeala talk-show-urilor televizate. A fost perfectat 
programul de guvernare? Ce se întâmplă cu proprietarii și Chiriaşii? Care din 
variantele apărute în presă este corectă? De ce a fost schimbat X şi de ce a 
rămas Y? etc. Seri şi nopți la rând, de ani întregi, aceiași ziarişti pălăvrăgesc, 
toacă pe toate fețele şi din toate poziţiile şi “analiştii politici” îşi dau cu 
părerea despre aspectele văzute şi mai ales nevăzute ale politicii româneşti. 
Ca o epidemie, pălăvrăgeala s-a întins din sfera impostorilor politici în cea a 
presei; aceleaşi argumente, acelaşi dans în schimbările de atitudini, aceleaşi 
spuse fără sens macină liniştea otrăvind suflete. Din cauza atâtei pălăvrăgeli 
şi a ignorării muncii, corupția înfloreşte, oamenii sunt jefuiţi, întreprinderile 
dau faliment una după alta, investitorii străini pleacă, agricultura se duce de 
râpă şi se importă din Turcia roşii, castraveți etc.. cultura stagnează, analfabeți 
se înmulțesc, moralitatea a ajuns slogan electoralo-bisericesc. Numai 
pălăvrăgeala prosperă şi este singurul produs pe care România l-ar putea 
exporta. 

Izolaţi de popor, acolo unde s-au autoexilat, aşa-zişii politicieni români 
riscă să se înece, încet dar sigur, în propria pălăvrăgeală. a ul) 

Ca o anexă a pălăvrăgelii apare cearta, una din puţinele îndeletniciri la 
care, alături de sporirea propriilor averi, politicienii români se dedau cu simț 


de răspundere. Orice contradicție, cât de mărunță ar fi ea, se transformă într- îş 


un scandal zdravăn și viguros. Când îi cauţi, când vrei sau nu yrei să-i asculți, 
politicienii se stropşesc unii la alții, îşi aruncă în faţă declaraţii de ireconciliere 


şi neacceptare veşnică. PD se ceartă cu PSD. Dar asta nu-i nimic! În acelaşi ; 


timp, când-omul de rând a ajuns să saliveze în fața vitrinelor cu tot felul de 
bunătăți inaccesibile pentru el şi îi sticlesc pofticios ochii după o chiflă sau o 
plăcintă, PNL.-ul se ceartă cu PNŢCD-ul, care la rândul lui se ceartă cu PRM- 
ul, PSD-ul și, colac peste pupăză, a mai apărut şi Emil Constantinescu, cel 
care a ucis speranța, acuzând în dreapta şi-n stânga. Presa se ceartă cu miniştrii, 
miniştrii se ceartă între ei, parlamentarii între ei, parlamentarii cu miniştrii, 
Parlamentul cu ministerele într-o încâlceală de nedezlegat. 

Politicienii se duelează în concepte şi fac declarații demagogice atunci 
când nu sunt plecați în străinătate. 

Soluţia? Pălăvrăgeala abandonată şi înlocuită cu munca făcută cu 
responsabilitate pentru binele țării şi al poporului român. 


SE POATE AVEA ÎNCREDERE ÎN RUŞI? 


crimă prin tratatul semnat în 1945 cu 
URSS, prin care se accepta ca sovie- 
ticii să mai țină militarii români încă 
zece ani în prizonierat pentru “munca 
de reconstrucție”. Bineînţeles că 
bolşevicii nu au respectat tratatul. 
După unele estimări, în 1955, deci 
la zece ani după semnarea tratatului, 


Printre multele tragedii petrecute 
în timpul regimului comunist din 
România este şi aceea a prizonierilor 
de război români ţinuţi în captivitate 
de URSS, contrar tuturor legilor şi 
convențiilor internaționale, zeci de ani 
după încheierea războiului. 

Regimul politic criminal dinainte 


de 1989 nu a intervenit ca aceştia să 
fie lăsaţi liberi, să se întoarcă în țară; 
după 1989, aceeaşi nepăsare şi din 
partea conducerilor cripto-comuniste 
ale lui Iliescu şi Constantinescu, care 
n-au făcut nici un protest, nici o acțiune 
împotriva acestei situaţii barbare şi 
inumane. 

Şi astfel, uitarea se aşterne şi 
asupra acestui capitol dureros, căci nu 
convine nici unui comunist să admită 
că regimul-impus de Moscova al lui 
Peru Groza a fost părtaş la această 


se mai aflau în URSS 50.000 de 
prizonieri români din care au fost 
eliberaţi doar 1.200. Restul de pri- 
zonieri au murit prin lagăre din cauza 
condiţiilor de viață. 

Pentru a ilustra viclenia şi prae- 
ticile comuniste (URSS a anunţat prin 
anii '50 că nu mai are prizonieri de 
război) vom reproduce un articol 
semnat de Varvara Kalenderian din 
numărul 24599/18 iunie 1978 al 
ziarului NOVOE RUSSKOE SLOVO 
care apare la New York. 


Sute de străini în lagărele secrete ale sovieticilor ; 
Declaraţiile fugiților români 

Washington, 17 iunie. Şase cetăţeni români, care erau deţinuţi în aceste lagăre cu 
regim special din Orientul Îndepărtat sovietic, au fugit profitând de inundaţiile catas- 
trofale din aul 1975 şi au ajuns în țară. Foarte greu au reuşit să parcurgă un drum de 
4500 mile. Unul din fugari s-a prăpădit pe drum. Autorităţile române au primit pe evadați, 
dar le-a interzis să povestească cuiva cele văzute şi auzite. 

Dar, acum doi ani, unul dintre fugari, Gheorghe Chişoiu, şi-a povestit amintirile 
americanului Ted Grevers de profesie detectiv particular. milă 

Chişoiu este unul din militarii români care, în timpul celui de-al doilea Război 
Mondial, au luptat alături de armata germană pe frontul de răsărit şi a fost luat prizonier 
şi trimis în lagărul sovietic din Orientul Îndepărtat. A Stat acolo aproape 30 de ani fără 
vreo speranță de eliberare. El povesteşte că în lagărele şi locurile de temniţă secrete se 
găsesc sute de străini. Majoritatea sunt cetățeni germani luaţi prizonieri în timpul celui 
de-al doilea Război Mondial, dar mai sunt şi: olandezi, belgieni, francezi, spanioli, 
italieni, englezi, austrieci, japonezi şi americani. În lagărul special sunt reținuți cetățeni 
americani luaţi prizonieri în timpul războiului coreean şi piloți dobordți fie in Vietnam, 
fie deasupra Uniunii Sovietice în timpul “războiului rece”. 

Grevers intenționează să meargă în România şi să se adreseze preşedintelui Ceau- 
şescu cu rugămintea de a da voie celor cinci evadați să depună mărturie în fața unui 
comitet al Congresului american. El afirmă că în prezent Chişoiu este arestat la domiciliu. 


întrebarea: se poate avea încredere în 
ruşi dacă părinţii lor sovietici au 
făptuit asemenea orori? 

Pagină realizată de A.S. Marinescu 


Această traducere este conformă 
cu originalul din limba rusă. 

Informaţia de mai sus ne îndri- 
tuieşte să ne punem încă o dată 


e Cum s-ar spune, iacătă-ne şi pe 
noi în rândul lumii, cu o adevărată 
minune de Constituţie nouă-nouţă, 
născută prin miracol, ca toate lucrurile cu 
adevărat importante din ţara asta de-a 
dreptul miraculoasă. e Cum adică prin 
miracol?!? e Păi judecaţi şi domniile 
voastre: după ce, timp de două zile (fără 
două ore) au votat cu chiu cu vai ceva 
mai mult decât 45% din votanți, dintr-o 
dată miracol se făcu şi, în ultimele două 
ore, pe o ploaie câinoasă, brusc se prezintă 
la urne cogeamite gloată de 10% din cei 
înscrişi pe liste! e Vă închipuiţi ce 
buluceală o fi fost pe la secţiile de votare! 
Măiculiţă! e Ce-or mai fi aşteptat discipli- 
nat la coadă, probabil sub ploaia glacială 
de toamnă, sutele de mii, dar ce zic eu, 
cei aproape două milioane de cetăţeni 
(10% din cei vreo 18 milioane înscrişi pe 
liste), dornici să-şi exercite în ceasul al 
doisprezecelea dreptul la vot! 

e Deşi, dacă ar fi să credem ce 
spun (Şi fotografiază) ziarele, cei care 
au alergat prin ploaie, ba chiar cu urnele 
în braţe, au fost mesagerii PSD-ului, la o 
adevărată vânătoare de votanţi. - Uite 
urna acilea, nenicule, bagă-ţi şi matale votul 
în ea, că dacă votezi o să-ţi ieftinească 
taica Iliescu „gazele, cartofii., electrica, 
teleyizorul şi toate celea, şi o să-ţi mărească 
„pensia de-o.să-ţi ajungă cât a unui 

președinte de bancă, o-să trăieşti ca-n rai! 
e Ba încă celebrul domn Sechelariu, 
primarele Bacăului, a avuto idee genială, 
aşa cum are dumnealui de obicei: a aranjat 
o tombolă cu televizoare pentru votanţi: 
bazi votul, primeşti biletul la tombola cu 
televizorul color! e Constituţia mai treacă 
meargă, dar televizorul să vezi câtă lume 
a atras la secţiile de votare! Vorba anilor 
90, cu televizorul aţi minţit poporul, 
capătă în anii 2000 o expresie infinit mai 
materială. e Şi uite aşa, târâş-grăpiş, mai 
cu şoşele, mai cu momele, mai cu tombola, 
mai cu alergatul cu urna prin pieţe, s-a 
făcut procentul! e Şi parcă văd că ni se 
pregăteşte şi a doua minune: o majoritate 
de da-uri, votate în deplină cunoştinţă de 
cauză de înțeleptul, cultivatul şi atoate- 
ştiitorul nostru popor! 
* Constituţia miraculoasă o să ne 
bage cât ai clipi în Europa (cu toate 
gunoaiele, cu toţi proştii, hoţii, escrocii şi 
puturoşii noştri) — sau cel puţin așa au 
promis bannerele cu conturul țării desenat 
din steluțe europene, afişate în tot locul 
pe străzi, în parcuri şi unde cu gândul nu 
gândeşti. e Tare mă tem că steluţele acelea 
sunt de fapt stele verzi, pe care le-a văzut 
tot românul până acum și pe care bănuim 
că o să le mai vadă, încă și mai des! - Cât 
despre Europa, cine ştie când şi cum o 
s-o vadă... 

e Ce mai promite Constituţia? Păi, 
că de-acum înainte o să garanteze 
proprietatea. e Te cred, acum, când toți 
hoţii au făcut averi de multe milioane de 
dolari, pe spinarea năcăjiţilor şi jefuind fără 
ruşine avutul proprietarilor de drept! Cum 
corb la corb nu-şi scoate ochii, e clar de 
ce abia acum apare hocus-pocus în 

Constituţie chestia cu „garantarea”, de 
unde până acum nici pomeneală de ea, ba 
mai mult, tătucul Iliescu, scăpând la un 
moment dat caii, a scos cu sinceritate pe 
gură-perla cum că „proprietatea e un 
moft”, din punctul dumnealui de vedere! 
e Se garantează proprietatea hoţilor şi 
escrocilor, ca nu cumva să vină să-i 
jefuiască proprietarii de drept! 

e Pe aceeaşi linie de corb la corb 
nu-şi scoate ochii, noua lege funda- 
mentală a țării întoarce un zâmbet de 
mamă către mult comentaţi parlamentari, 
prevăzând că aceia dintre ei care au furat, 
înşelat sau altele asemenea, pot fi pedepsiţi 
pentru faptele lor numai cu încuviințarea 
colegilor lor din Parlament. e Cine-şi 
închipuie că vreun parlamentar îşi va da 
respectiva încuviinţare, atunci când va fi 
vorba de un coleg alături de care doarme 
sau citeşte ziarul în Parlament, petrece, 
joacă golf sau merge în deplasări grase în 
străinătate, plătite din banii noştri? Articolul 
69, alineatul 2, prevede cu mărinimie că 
“deputaţii şi senatorii nu pot fi perchezi- 
ționaţi, reţinuţi sau arestați fără încuviin- 
țarea Camerei din care fac parte”. Ceea 
ce înseamnă nici mai mult nici mai puţin 
că, după ce ni s-a aruncat copios eu praf 
în ochi, promițându-ni-se cu vorhe mari 
şi cu bătăi în pieptcă noua lege va înlătura 
protecţia oficială care a îngăduit din 1991 
incoace deputaţilor şi senatorilor să fure; 
să înşele, să dea cu maşinile peste cetăţeni 
şi altele asemenea, şi să scape nepedepsiţi, 
noua Constituţie menţine de facto 
imunitatea parlamentarilor! e Unde eşti tu 
Ţepeş doamne! 

e O altă plesnitoare vicleană se 
ascunde în articolele privind proprietatea 

„publică. e De unde, în anterioara Con- 

stituţie, proprietatea publică era cât de cât 
apărată, noile formulări din lege vor da 
posibilitatea tuturor escrocilor să folo- 
sească portiţele create (greu de crezut că 
fără bunăştiință) şi să pună mâna pe bogății 
ale subsolului, pe plaje, pe ape. e Şi chestia 
s-a făcut uşurel de tot, jonglându-se în text 
cu două cuvinţele: interes public. e Înainte, 
bogăţiile de orice natură ale subsolului nu 
puteau fi decât proprietate publică; acum, 
numai bogăţiile de interes public ale 
subsolului sunt obligatoriu proprietate 
publică, celelalte, care nu sunt de „interes 
public”, ba! e Ori, vorba aceea, sunt o 
groază de chestii folositoare pe sub 
pământ, care pot fi lesne scoase din sfera 
interesului public, dacă ar fi să ne gândim 
numai la tot soiul de mine mai mult sau 
mai puţin falimentare, care e clar că au 
fost aduse într-o stare care le face să nu 
mai fie chiar de interes public. e Şi atunci 
să vezi, vericule, cum se vor înghesui haite 
de „baroni”, cu ceafa groasă şi cu priviri 
opace, să pună gheara pe aceste proprie- 
tăți! 

e Chestia cu interesul public e 
întoarsă ca la Ploieşti atunci când vine 
vorba de ape: astea nu pot fi scoase din 
patrimoniul public dacă sunt de interes 
național. e Până acum nu puteau fi scoase 
din proprietatea publică apele de interes 


public, în care intră şi iazurile, bălțile, 
râulețele de interes local etc. e Acum, 
acestea sunt lăsate la cheremul oricărui mic 
potentat local, întrucât, vezi bine, nu orice 
baltă cu peşte e de interes naţional! 

e Ca să nu mai vorbim de articolul 
ambiguu care le îngăduie cetățenilor străini 
să posede teren, inclusiv prin moştenire, 
articol care se prevalează confuz de 
aderarea la Uniunea Europeană și la legile 
acesteia. e Ceea ce deschide larg o portiţă 
prin care profitorii internaţionali sunt 
aproape invitaţi să poftească să se înfrupte 
pe mai nimic din pământurile româneşti şi, 
totodată, din subvenţiile grase pentru 
agricultură care vor începe să pice odată 
cuaderarea României la UE. Vedeţi cum 
vine de se-mbucă? e Şi mai ştiu una: am 
fost, de exemplu, în Grecia, țară membră 
a UE. Acolo, legea interzice străinilor să 
posede pământ. Nu înțeleg: acolo se poate 
şi la noi nu? e Suntem noi mai proşti decât 
alţii? La o privire mai atentă, tare mă tem 
că s-ar putea spune că da. 

e Alte două articole, 119 şi 127, 
constituie o adevărată ofensă la adresa 
limbii oficiale a țării şi o premisă pentru o 
rapidă segregare: ele dau dreptul cetățenilor 
români aparținând minorităţilor naţionale 
să folosească limbairespectivelor minorităţi 
în relaţiile cu autorităţile administrative şi 
în justiţie. e Încă: mai gogonată e partea 
care prevede că în serviciile publice şi în 
administrația locală a localităţilor în care 
minoritățile naţionale au o anume pondere, 
nu pot fi angajați decât oameni care cunosc 
limba respectivei minorităţi. Adică, mai pe 
scurt, minoritari. e Să mă ierte Dumnezeu, 
dar asta-i lumea pe dos! În loc ca în 
serviciile publice şi în organele de stat ale 
administraţiei locale să nu poată fi angajate 
decât persoane care cunosc limba oficială 
a țării, uite că trebuie să înveţe românii 
limba unei minorități naţionale! În special 
dacă vor şi ei să ocupe un post în reţeaua 
administrativă a ţării lor. Păi aşa ceva e 
strigător la cer! e A mai pomenit cineva o 
asemenea aberaţie în statele civilizate? Să 
luăm de pildă Statele Unite ale Americii: 
din oricare minoritate ar face parte, 
cetățeanul american trebuie să ştie limba 
oficială, care este engleza. e Dacă un 
imigrant doreşte să capete cetăţenia 
americană, trebuie să facă dovada că ştie 
limba oficială a țării, care este engleza! În 
Franţa există o puternică minorițate de 
origine germană, masată la granița cu 
Germania, în Alsacia şi Lorena: ar fi de 
neconceput să existe un cetățean al acestor 
regiuni care să nu-ţi poată răspunde în 
limba franceză. Sau să vorbească la 
primărie pe nemţeşte. e Ca să nu mai 
vorbim de Grecia, unde cetăţenilor 
aparţinând minorităților naţionale nici nu 
le-ar trece prin gând că ar fi posibil să intre 
în relaţii cu autorităţile statului folosind 
altă limbă decât limba oficială, în speță 
greaca. e Și atunci? Suntem noi mai prejos, 
mai proşti decât alţii? Dacă ne gândim câţi 
cetăţeni s-au dus ca oile la vot, fără măcar 
să ştie ce înseamnă referendum sau 
constituţie, trebuie să recunoaştem că da. 


* Şi tot aşa, mai sunt o mulţime 
de articole care i-ar ridica părul în cap 
de groază unui jurist de bună credinţă, 
dar care-i lasă să doarmă foarte liniştiți 
pe cei 54 virgulă nu-ştiu-cât dintre 
cetăţenii români înscrişi pe listele de vot, 
care şi-au dat (majoritatea cu inocență) 
votul pentru adoptarea noii Constituţii. 
Dar, din păcate, inocența nu-i scuteşte de 
responsabilitatea de a ne fi pricopsit cu o 
lege fundamentală care va afecta nu 
numai vieţile noastre, ci şi pe ale lor. Ne- 
fericiţi cei săraci cu duhul, căci nu a lor 
va fi împărăția pământului... 

e Oricum, e sigur că pesediştii, a 
căror viclenie a devenit deja legendară, 
vor şti să tragă profit din lecţia care le-a 
fost servită cu ocazia referendumului. Cu 
siguranţă că au înțeles că nu mai pot conta 
necondiţionat pe prostia bizonului 
majoritar (şi ea legendară). e Şi, cum au 
sărăcit ţara atât de dramatic încât nu ar 
mai avea cu ce să astupe din ce în ce mai 
multele guri flămânde, şi să păcălească 
mulțimile cu cine ştie ce vremelnic pospai 
de bunăstare, probabil că-şi vor pune la 
punct arsenalul electoral moştenit din 
clasicele vremuri caragialiene, precum şi 
din mai apropiatele vremuri ale începu- 
turilor comunismului pe plaiurile noastre 
mioritice. e Aşa că parcă văd că, la'viitoa- 
rele alegeri, vom asista la un adevărat fes- 
tival de circării electorale. Şi n-ar fi de 
mirare ca, în următoarea sută de ani, să-i 
avem la putere pe domnul Năstase şi pe 
prietenii dumisale Cozmâncă, Hrebenciuc 
& Comp. apoi pe fiii domnilor Năstase 
şi ai prietenilor dumisale Cozmâncă, 
Hrebenciuc & Comp., apoi pe nepoţii 
domnilor Năstase şi ai prietenilor dumisale 
Cozmâncă, Hrebenciuc & Comp. şi aşa 
mai departe, până la sfârşitul vremurilor... 

e Primul act al piesei a şi început: 
conştient că trebuie să mai lase ceva lest, 
PSD s-a descotorosit de trei dintre cei mai 
comentaţi miniştri: şi-au dat „demisia” 
(sau probabil au fost demişi) Hildegard 
Puwak, ministru al Integrării europene, 
eroina scandalului cu cei 150.000 euro 
înhăţați în familie din subvențţiile euro- 
pene, Mircea Beuran, ministru al Sănă- 
tăţii, celebru pentru plagiatele pe care 
dumnealui le considera opere de creaţie 
personală, şi Şerban Mihăilescu, secretar 
general al guvernului, în atenţia presei ca 
ocrotitor al unui subordonat dovedit a fi 
amator de mită. e Mare minune că s-a 
îndurat domnul Năstase să se despartă 
de preţioşii lui colaboratori. Probabil 
numai sperietoarea referendumului l-a 
convins. 

e Măcar miniştrii rămaşi în func- 
ție s-au ales cu o modestă consolare: 
bugetul pe 2004 prevede mărirea salariilor 
miniştrilor cu 40%, Şi, ca să nu se simtă 
frustrați, şi secretarilor de stat li se va mări 
salariul cu 38%. e N-avem nimic împo- 
triva bunăstării miniştrilor, dar nu ne 
putem împiedica să ne amintim că, nu 
mai departe de acum vreo săptămână, 
guvernul a refuzat să ia în considerație 
măr! iului mini 

irea salariului minim... Telegrafist 

REZULTATUL CONCESIILOR BUCUREŞTIULUI 


Cererea de mediere pe care delegatul Republicii Moldova a făcut-o 
la 9 octombrie în ședința Comitetului de Miniştri al Comisiei Europei 
este rezultatul politicii României, şovăitoare şi retractilă în relațiile 
sale cu autoritățile de peste Prut. Guvernul de la Chişinău se plânge de 
refuzul României de a semna Tratatul de bază cu Republica Moldova. 
de neînțelegeri privind cheltuirea fondurilor româneşti pentru Republica 
Moldova și de limbajul oficialilor români. Ministerul Afacerilor Externe 
'a avut timp 13 ani să încheie un tratat de bază cu guverne ale Moldovei 
mai puţin înfeudate Moscovei şi nu a făcut-o. Fondurile cheltuite pentru 
învățământ şi cultură de România nu sunt obiect de convenţie şi deci 
ceea ce priveşte tonalitatea 


B 


e Preşedintele şi premierul îi apără până 
la capăt şi împotriva evidenţei atât pe 
ministrul Hildegard Puwak a cărei familie 
este angrenată într-un scandal cu fonduri 
nerambursabile, cât şi pe ministrul Mircea 
Beuran, eroul unui furt intelectual, plagiat 
constatat de Comisia Universităţii de 
Medicină din Bucureşti. Preşedintele 
Iliescu a declarat ziariştilor la Strasbourg: 
„Poate că au şi greşit în anumite chestiuni. 
Puwak şi Beuran nu sunt ei corupţii din 
România.” Întrebat cine sunt corupții din 
România, preşedintele a răspuns în doi 

peri: „Eu cred că sunt zeci Şi sute impli- 
caţi”. În ce-i priveşte pe cei doi miniştri a 
spus: „Posibil că pe undeva au greşit. Nu 
ştiu, să vedem ce. Dar în ceea ce o pri- 
veşte, eu am toată încrederea în corectitu- 
dinea şi decența doamnei Puwak... Presa 
vrea uneori sânge cu tot dinadinsul şi îmi 
pare rău că s-a declanşat această campanie 
împotriva a doi oameni care sunt dintre 
cei mai corecţi.” 

La rândul său premierul Năstase, aflat 
în „vizită de lucru” în judeţul Caraş-Se- 
verin, constată: „E un aspect delicat, acela 
cu ministrul Beuran. Nu mă îndoiesc că 
la nivel medical şi academic se vor lua 
măsuri împotriva sa. Pentru mine însă este 
un ministru bun. Vă spun o anecdotă 
ilustrativă: „Un concurs de precizie a 
trenurilor între ruşi şi americani. Cei din 
SUA vin în Uniunea Sovietică şi constată 
că trenurile nu vin la două minute, cum se 
lăudaseră, ba chiar nu vin deloc. Merg şi 
ruşii în America şi văd că trenurile vin în 
fiecare minut. Vedeţi ce precizie avem 7, 
le-au spus americanii ruşilor, la care ruşii 
au răspuns: Da, dar voi de ce omorâţi 
negri? Morala ar fi că Beuran a început să 
facă ordine în sistem şi asta i-a deranjat 
pe mulţi. Sănătatea e o piaţă de un miliard 
de dolari, era normal să-şi facă duşmani 
care până la urmă i-au găsit ceva. Probabil 
că el îşi bate şi nevasta, Doamne fereşte, 
deşi sper să nu fie adevărat, dar aste nu e 
problema mea. Important e că, de când e 
el ministru, scandalurile s-au împuţinat. Eu 
nu-l apăr, dar a călcat pe muşuroi, chiar 
i-am şi spus; Coane, asta e, o să iei şi tu 
prima pagină, că eu de 13 ani sunt pe 
pagina asta”. Citatul este complet şi orice 
comentariu-credem că este de prisos. 

* Replica ministrului Beuran la acu- 


de tranzacţie cu autoritățile de la Chişinău. În 
limbajului folosit, obrăznicia autorităţilor comuniste de la Chişinău se 
datorează tonului moale şi limbajului „diplomatic” al Bucureştiului şi 
renunțării aceluiași Bucureşti de a se implica în rezolvarea conflictului 
transnistrean, prin retragerea din grupul țărilor garante, lăsând OSCE 


ără posibilităţile de avea o contrapondere în partenerul român. 
rezultatele nefericitei politici a autorităților, şi la noi comuniste, 


A 


zaţiile ce i se aduc şi la hotărârea Universi- 
tății de Medicină şi Farmacie de a-i retrage 
titlurile academice, nu s-a lăsat aşteptată. 
In comunicatul remis presei de către 
ministrul sănătății se arată: „Indiferent de 
hotărârea Senatului UMF, voi merge până 
la capăt în acțiunea ministerială pentru că 
starea de sănătate a unei întregi naţiuni nu 
poate fi neglijată din cauza unei probleme 
administrative.” 

Să înțelegem-că plagiatul este-o'pro- 
blemă administrativă? Orice ar fi, e de 
apreciat grija pentru „sănătatea unei întregi 


națiuni” a patrioticului ministru plagiator. * 


e Beuran saga continuă; răspunzând la 
interpelarea senatorului Maria Petre, 
medicul, profesorul şi ministrul Mircea 
Beuran a spus: „Nu poți trata un caz de 
apendicită în Franţa într-un fel şi în 
România în alt fel. Simptomele sunt 
identice. De aceea ele apar identic în cele 
două ghiduri... Este adevărat că este o 
scăpare a noastră faptul că nu am lămurit 
această problemă în detalii, astfel încât să 
existe un acord clar din partea editurilor”, 
la care senatorul interpelator a replicat: 
„Cred că ministrul Beuran e ultimul 
penibil. Ce legătură are apendicita cu furtul 
intelectual?!” 

Ministrul buclucaş prezent la deschi- 
derea anului universitar la Cluj a declarat 
pe | octombrie: „Două lucruri aştept. O 
dată comisia universitarilor să-şi termine 
punctul de vedere şi să meargă pe treapta 
ierarhică, iar al doilea lucru, instanța să 
hotărască cât sunt de vinovat”. La 
întrebarea dacă are totuşi de gând să 
demisioneze, a răspuns: „De azi, acest 
subiect este încheiat. Sunt două comisii, 
ele vor stabili, când vor spune că este alb 
e alb, când e negru e negru. Voi vedea ce 
voi face când se va finaliza. A existat o 
lună întreagă de cunoştinţe de tot felul. 
Subiectul, de azi, e încheiat”. 

e Așteptarea ministrului nu a fost de 
lungă durată. La 3 octombrie Senatul Uni- 
versităţii de Medicină şi Farmacie din 
Bucureşti a hotărât cu 45 de voturi pentru, 
6 împotrivă, 3 abţineri, desfacerea con- 
tractului de muncă a dr. Beuran şi anularea 
titlurilor academice ale acestuia, întrucât 
a prezentat ca lucrări originale plagiate 
după manuale americane şi franceze. 

e Cu toate acestea, preşedintele Iliescu 


continuă să susțină „corectitudinea şi 
cinstea” ministrului plagiator: „A greşit 
când nu a fost foarte atent în legătură cu 
această chestiune. A subestimat, probabil, 
anumite chestiuni şi nu s-a consultat. Se 
cam împrumută regulile din istorie şi de la 
alţii”, iar premierul sare în apărarea 
ministrului său: „Eu îl apreciez pe domnul 
Beuran ca pe un manager eficient. Îmi 
place ce a făcut în domeniul sănătăţii. Cei 
care țin aprinsă flacăra acestui scandal ştiau 
de mai de mult de situaţie, dar au scos-o 
la iveală acum. Domnul Beuran a deranjat 
interesele directorilor de spitale”, şi mai 
apoi: „eu nu voi ceda unui şantaj din 
partea directorilor de spitale, care folosesc 
în scopuri imorale un instrument”. 
e În cazul Puwak, la insistențele Direcţiei 
Generale pentru Ocupare şi Afaceri Sociale 
a Comisiei Europene, Ministerul Educaţiei 
şi Cercetării a oprit plata restului de 30000 
euro din cele patru programe pe care le 
derulau membrii familiei Puwak şi a cerut 
înapoierea unor sume de bani a căror 
cheltuire nu a fost justificată. 
e Delegaţia permanentă PSD reunită în 
şedinţă la 13 octombrie a luat în discuție 
cazurile miniştrilor Puwak şi Beuran, iar 
vicepreşedintele PSD Miron Mitrea a 
declarat despre ministrul Puwak: „Dacă 
ea a încălcat legea, ea răspunde, dacă nu, 
răspunde fratele, sora, tatăl sau mama”, 
justificând hotărârea de a nu i se retrage 
sprijinul politic. să-l Adica 
' În cazul Beuran, Delegația Perma- 


nentă a PSD a decis în unanimitate să-l. 


susţină pentru a-şi continua activitatea de 
ministru. Acelaşi Miron Mitrea a afirmat 
că s-a discutat despre „eventuala demitere 
sau demisie care ar putea să apară”, dara 
spus că membrii forului de conducere 
consideră că atacul la adresa ministrului 
sănătăţii este unul politic, declanşat de 
faptul că Beuran a avut „o eficiență 
deosebită în lupta cu mafiile din Sănătate”. 
Mitrea a mai spus că problema carierei 
universitare şi a lucrărilor lui Beuran pentru 
care este acuzat de plagiat, nu este a PSD. 
e O uşoară modificare de abordare a 
cazului Puwak se remarcă la Ion Iliescu 
care, întrebat la 14 octombrie dacă, în 
opinia sa, menţinerea a doi miniştri cu 
probleme, în guvern, este un lucru bun 
pentru imaginea României, a răspuns: 
„Pentru imagine nu e bine, dar, iarăşi, nu 
este bine să judecăm înainte de a se 
elucida până la capăt... lucrurile sunt în 
analiză, se vor trage nişte concluzii... Să 
dea banii înapoi cei care nu i-au utilizat 
cum trebuie pentru că ceea ce s-a făcut a 
fost utilizarea acelor fonduri pentru burse, 
spre exemplu. Au fost bursieri şi au luat 
banii şi n-au răspuns acelor criterii. Să dea 
banii înapoi! Şi, sigur, este responsa- 
bilitatea celui care a manipulat, dar, mă 
rog, nu vreau să mă pronunț pe fondul 
chestiunilor, pentru că nu mă ocup de aşa 
ceva. Însă lucrurile, sigur, trebuie elucidate 
până la capăt. Și vor fi.” 

Am citat în extenso textul ilustrând 
gândirea sibilinică a preşedintelui Iliescu. 
e Conferinţa de presă din 25 septem- 
brie l-a avut ca protagonist pe Cosmin 
Guşă, fost secretar general al PSD, acum 
animator al noii structuri politice (?) 
Iniţiativa 2993. Noul lider l-a atacat pe 
Adrian Năstase afirmând că are gândire 

totalitară şi că în România există pericolul 
restaurării comunismului. Ela identificat 
trei fenomene grave, dintre care unul ar fi 
indulgenţa față de cazurile Hildegard 
Puwak şi Mircea Beuran despre care a 
spus: „Indulgenţa arătată de lon Iliescu sau 
Adrian Năstase față de aceste situații în 
care persoane publice greşesc funda- 
mental, este nepermisă şi demonstrează 
că şi aceştia la rândul lor ar dori să fie 
trataţi cu aceeaşi indulgență în cazul în 
care ar face asemenea greşeli.” Un al 
doilea fenomen ar fi teama de Vadim 
Tudor care împreună cu Adrian Păunescu 
sunt „vârfurile de atac ale unei echipe 
adepte a restauraţiei în România... 
Motivul pentru care lideri precum Adrian 
Năstase şi Theodor Stolojan nu mai 
amendează public gesturile lui Corneliu 
Vadim Tudor, al cărui comportament 
dăunează imaginii României, este că 
aceştia sunt puternic animați de interesul 
de a-şi negocia voturi.” Un al treilea 
fenomen ar fi încercarea de restaurare a 
comunismului, de care se face vinovat 
Adrian Năstase, care a declarat că cine 
controlează Petrom controlează economia 
naţională şi, prin aceasta, sistemul politic 
din România; aceasta, consideră Guşă, 
„este o mostră de gândire tributară unui 
stat totalitar”. Un „semn de restaurație 
clară”, spune Guşă, este faptul că Şerban 
Mihăilescu, fostul şef de cabinet al lui 
Constantin Dăscălescu, ultimul prim-mi- 
nistru comunist, este actualul secretar 
general al guvernului Năstase. 


e Într-o altă conferință de presă, la 2 


octombrie, Cozmin Guşă a propus o dez- 
batere publică națională cu privire la comu- 
nism şi la evenimentele din 1989. El crede 
că în 1989 nu a avut loc o revoluţie, ci o 
lovitură de stat, „noi putem să demonstrăm 
asta”, şi-l invită pe Iliescu să ia parte la 
această dezbatere măcar acum, la sfârşitul 
mandatului său de preşedinte. „Lon Iliescu 
este şantajabil cu momentul 89”. Dacă va 
avea loc această dezbatere, „poate că nu 
vom mai asculta profeţiile lui Silviu 
Brucan, poate nu vom mai auzi de Ristea 
Priboi, poate că Administraţia Preziden- 
țială nu va mai fi condusă de loan Talpeş” 
şi Guşă a continuat cu alte nume care ar 
putea să dispară de pe scena publică, 
precum Constantin Silinescu, fost consilier 
al premierului, Şerban Mihăilescu, secretar 
general al guvernului, Corneliu Vadim 
Tudor şi Adrian Păunescu, „toţi aceştia 
sunt într-o complicitate absolută... pot să 
blocheze dezvoltarea României”. Guşă a 
mai declarat că ieşirea sa din PSD nu a 


fost o manevră, „nu am de gândsămă 


întorc în PSD şi nu am de gând să mai 
lucrez vreodată cu Adrian Năstase”, şi, 
de asemenea, crede că Iliescu şi Năstase 
au lucrat întotdeauna în echipă, „nu cred 
în teoria conflictului dintre cei doi”. 
Simptomatic este că Guşă s-a eschivat să 
răspundă de ce nu a propus o asemenea 
dezbatere când era în conducerea PSD. 

Preşedintele Iliescu s-a pronunţat cu 
iritare asupra afirmațiilor fostului secretar 
general al PSD, „un velietar şi o lichea... 
E caraghios! E un caraghios! Reia nişte 
teme afumate, prăfuite, ale unei reacții a 
vremii, anul 1990, care sunt depăşite în 
timp şi care au fost dezbătute pe toate 
feţele.” 

_ HAPURI + HAPURI + HAPURI + HAPURI-- 


- Sondajul IMAS efectuat între 12-17 septembrie a dat următoarele rezultate: 

— partidele politice au cote de: 45,9% — PSD, 20% — PNL, 14,4% — PRM, 10,8% - PD; 
personalităţile politice în top sunt: Adrian Năstase — 43 de puncte, lon Iliescu şi Mircea 
Geoană — 42 de puncte, Theodor Stolojan şi Traian Băsescu — câte 38 puncte; 

—nivelul de trai îi mulţumeşte şi îi foarte mulţumeşte pe 18% dintre intervievaţi, nu sunt 
nici mulţumiţi nici nemulțumiți 24%, nu sunt prea mulţumiţi 33%, nemulțumiți şi foarte 
nemulţumiţi sunt 23%. ş 

- În Republica Moldova, sondajul de opinie realizat de Colegiul Sodertorn din Suedia, 
Institutul de Politici Publice şi Centrul de analiză CIVIS de la Chişinău arată: 

—integrarea în Uniunea Europeană este dorită de 52,2% din cei chestionaţi, iar pentru 
intrarea în NATO se pronunţă 31,6%; 

— în acelaşi timp,.40% consideră importantă aderarea la Uniunea Rusia-Belarus, pe când 
19% optează pentru unirea cu România; 

— 72,8% doresc să rămână cetăţeni ai Republicii Moldova; 

— Partidul Comunist are o cotă de 44,2%, în timp ce preşedintele partidului, Vladimir 
Voronin — 17,9%. 

* Corupţia în lume a fost evaluată de Transparency International din Berlin pentru 133 de 
state ce au fost notate cu punctajul de 10 pentru corupție inexistentă şi 0 pentru corupție 
absolută. Pe primele locuri se clasează Finlanda — 9,7; Islanda — 9,6; Danemarca şi Noua 
Zeelandă — 9,5; Singapore — 9,4, iar pe ultimele Bangladesh — 1,3; Nigeria şi Haiti — 1,5. În 
rupul țărilor cu corupţie avansată se află România — 2,8, precedată de Bosnia — 3,3 şi 
Armenia — 3,0 şi urmată de Rusia — 2,7 şi Albania — 2,5. Suntem deci cea mai coruptă țară 
dintre cele invitate să adere la Uniunea Europeană. 

- Proporția oamenilor fericiţi din peste 65 de state a constituit obiectul unui studiu 
publicat în revista New Scientist. Ţările în care trăiesc cei mai mulţi oameni care se consideră 
fericiți sunt Nigeria, Mexic, Venezuela, Salvador şi Puerto Rico, iar cele cu cei mai puţini 
oameni fericiţi sunt Rusia, Armenia şi România. Motivele fericirii, invocate sau constatate, 
sunt, în ordinea importanței, predispoziția la fericire (factorul genetic), căsătoria, prietenii, 
limitarea aşteptărilor, dorințelor sau pretențiilor, facerea de bine, credința, să nu te compari 
cu alții, să câştigi mai bine, să îmbătrâneşti frumos. Nu s-au găsit dovezi că ar exista o 
legătură între inteligenţă şi fericire. În țările industrializate, media fericiţilor a rămas aceeaşi 
după cel de-al doilea război mondial, deşi media veniturilor a crescut. Şi atunci, de ce să 
ajungem din urmă Occidentul industrializat şi de ce să ne străduim să fim inteligenţi, când 
„banii n-aduc fericirea” şi când avem exemplul fericiţilor din Mexic şi Salvador? 

- Ultimul sondaj realizat de către Fundaţia pentru o Societate Deschisă prin barometrul 
de opinie publică indică nemulțumirea românilor față de activitatea instituţiilor publice 
privind reducerea corupției; astfel, neîncrederea în justiție a populației este de-32,3%, în 
guvern de 29,1%, iar în poliţie de 26,6%. 

- Premierul Năstase pregăteşte opinia publică pentru eventualitatea neobținerii statutului 
de economie de piață funcţională ce ar urma să ne fie acordat sau nu de Comisia Europeană 
în luna octombrie: „Nici una dintre economiile europene nu este 100% funcțională în UE. 
Sunt probleme care ţin de deficitul bugetar, diferite aspecte care țin de măsuri de intervenţie 
a statului în sprijinul anumitor sectoare”, dar ..... nu acest lucru trebuie să ne preocupe şi nu 
asta trebuie să fie justificarea... Zilele următoare voi trimite la Bruxelles o scrisoare în 
care voi prezenta comparativ, pe valori ale Comisiei Europene” remarci „în legătură cu 
economia de piață funcțională pentru Bulgaria, când anul trecut i s-a acordat acest statut, şi 
observaţiile referitoare la România anul trecut, privind acest capitol... Oricum, să nu ne 
îmbătăm cu apă rece” privind acordarea statutului. Măsurile cerute de UE „ar fi fost important 
să fie luate mai de mult, dar n-are rost să ne lamentăm acum”, se lamentează totuşi primul- 
ministru, neacceptând responsabilitatea lipsei de reforme a FSN, FDSN, PDSR, PSD, care 
cârmuiesc țara de aproape zece ani. Dar are argumente premierul român pentru a se plânge 
că suntem în coada țărilor ce aspiră la integrare în UE? Din tabelul ce urmează rezultă că nu; 


Țara PIB miliarde $ Inflaţie % Investiţii străine 
miliarde $ 
2001 2002 2001 2002 1990-2002 2002 
România 39,1 42,4 34,5 22,5 8,8 Il 
Bulgaria 13,6 15,5 7,4 5,8 3,9 0,5 
Ungania - SI,8 658 91 5,2 244 0,9 
Cehia . 57,2 69,6. 4,5 1,4 38,5 9,3 


Datele privind Bulgaria par a ne avantaja, dar, cum Bulgaria are o populaţie de numai 7,9 
milioane locuitori, iar România de 22,1 milioane locuitori, rezultă că pe cap de locuitor 
investiţiile străine în 12 ani sunt în Bulgaria de 492,25$, iar în România de numai 397,50$, 
În ceea ce priveşte Produsul Intern Brut pe cap de locuitor, el este aproximativ acelaşi în 
România și Bulgaria (1919$ în România, 1962$ în Bulgaria, în anul 2002), dar deficitul 
bugetar în anul 2001 a fost în Bulgaria de 1,7%, iar în România de 3%, şi pentru anii următori 
decalajul se va menţine. Așa că degeaba scrie premierul Năstase la UE cerând tratament 
egal pentru România și Bulgaria. Vom primi statutul de țară cu economie de piaţă funcțională 
numai dacă UE e interesată în aceasta sau dacă se va milostivi de noi. 

- Rezerva internaţională a BNR a rămas constantă, în septembrie fiind de 7,8 miliarde 
euro, rezerva valutară ridicându-se la 6.672 milioane euro, iar rezerva în aur s-a menţinut la 
1.114 milioane euro. 

* Deficitul comercial pe primele 8 luni a depăşit 3 miliarde euro, cu 473 milioane euro 
mai mult decât în aceeaşi perioadă din 2002. Exporturile au fost în sumă de 10,2 miliarde 
euro, iar importurile au totalizat 13,3 miliarde euro. 

- Corneliu Iacobov, considerat şi puşculița PSD, a cumpărat prin „amabilitatea” FPS 
rafinăria Dărmăneşti în urmă cu 4 ani pentru „modesta” sumă de 10 miliarde lei. După 4 ani 
de tranzacții cam tenebroase, acest tovarăş de partid al premierului şi al baronilor locali are, 
prin rafinăria cumpărată, o datorie de 5.176 miliarde lei către Petrom pentru ţiţeiul procesat 
şi 3.500 miliarde lei la bugetul statului pentru impozite şi taxe neplătite. Cum şi Petrom 
este o întreprindere de stat, tranzacţia între statul român şi domnul Corneliu lacobov se 
prezintă astfel: statul român încasează 10 miliarde lei pentru rafinăria vândută şi se alege cu 


o pierdere de 8.676 miliarde lei, datoriile 
rafinăriei. Reacţia statului la această impre- 
sionantă țeapă dată de domnul Iacobov este 
cererea de declanşare a procedurii de fali- 
ment privind rafinăria Dărmăneşti. În conse- 
cință, statul îşi ia înapoi rafinăria, iar domnul 
Iacobov rămâne cu o sumă nedeterminată de 
bani „câştigaţi cinstit” şi cu buhul unui prost 
management care, presupunem, îl lasă rece. 
- Inflaţia în luna septembrie a fost de 
2,1%, de două ori mai mare decât media 
inflaţiei pe primele opt luni ale anului. Ea 
este urmarea creşterii prețului la energie 
electrică cu 17% şi la gaze cu 22%. 

- Angajamentul guvernului față de Comi- 
sia Europeană de a vinde într-o singură lună 
marile întreprinderi Tractorul, Roman şi 
ARO, pe care toate guvernele au refuzat cu 
obstinaţie să le privatizeze în ultimii 13 ani, 
s-a soldat cu un dezastru economico-finan- 
ciar. Dacă imediat după „Revoluţie” istețul 
premier de atunci, Petre Roman, spunea că 
industria românească nu este „o grămadă de 
fier vechi”, ţinând la preţ şi refuzând să o 
privatizeze, astăzi, guvernul aceleiaşi forma- 
țiuni politice, FSN, FDSN, PDSR, PSD, 
vinde Roman-Braşov pe un euro, Tractorul- 
Braşov cu 250.000 euro şi ARO-Câmpulung 
cu 150.000 euro. De asemenea, vor fi 
suportate de către bugetul de stat, adică de 
către noi toţi, datorii ale acestor întreprin- 
deri, după cum urmează: de la Roman- 
Braşov de 49 milioane euro, de la Tractorul 
de 175 milioane euro, iar de la ARO de 39 
milioane euro, ceea ce totalizează ameţitoa- 
rea cifră de 203 milioane euro. Şi când te 
gândeşti că acum câţiva ani economiştii-care 
propuneau vânzarea uzinelor neperformante 
cu un dolar şi ştergerea pe atunci a mai 
micilor datorii către stat erau considerați 
„vânzători de ţară”, iar domnul Văcăroiu, 
acest „Hagi al finanţelor” propunea retehno- 


-logizarea aceloraşi întreprinderi pe banii 


statului, adică pe banii noştri şi apoi vânzarea 
lor la preţuri fabuloase, înțelegem de ce 
grangurii din PSD ne îndeamnă să nu privim 
în trecut ci să creăm viitorul; probabil că 
aceste tranzacții sunt o mostră de viitor 
economic al țării noastre. 

- Alianța Dreptate şi Adevăr este noua 
structură politică a PNL-PD, menită să 
contrabalanseze puterea PSD la alegerile de 
anul viitor. La 28 septembrie, în sala Unirii 
din Palatul Parlamentului, în fața a 1500 
delegaţi ai celor două partide, liderii lor, 
Theodor Stolojan şi Traian Băsescu, au 
semnat documentele în temeiul cărora ia 
ființă alianţa. Punctele principale din 
programul alianței sunt: 

—nici o toleranţă față de corupție; 

— încheierea procesului de tranziţie post- 
comunistă şi integrarea României în struc- 
turile euro-atlantice; 

—reducerea rolului statului ca agent eco- 
nomic; 

—lichidarea întreprinderilor de stat nevia- 
bile; 

—susţinerea gospodăriei agricole familiale; 
—crearea Casei naționale a creditului 
agricol românesc; 

— legiferarea fondurilor universale de pensii 
şi a fondurilor private de sănătate; 

— folosirea sumelor colectate pentru sănă- 
tate exclusiv în acest scop; 

—eliminarea recomandării ministrului 
justiţiei din procesul de numire în funcţie a 
judecătorilor, 

Semnificativă este declaraţia lui Traian 
Băsescu după care alianţa va urmări să 
„devoaleze cele trei taine ale naţiunii 
române; revoluţia, mineriadele şi fosta 
Securitate”. 


ECONOMIE 


DIN NOU 
ORIENTUL 
APROPIAT 


În Irak continuă războiul larvar al 
localnicilor împotriva militarilor 
americani, înregistrându-se al o sutălea 
soldat ucis din cadrul corpului expe- 
diționar al aliaţilor, după încheierea 
oficială a războiului. Protestele 
anti-americane se ţin lanţ, armata de 
ocupaţie deschide foc împotriva 
manifestanţilor, victimele în rândul 
civililor sporesc, cei ce se consideră 
eliberatorii populaţiei devin în conşti- 
ința acesteia invadatori şi ocupanți. 

Nu trece o zi fără un atentat, 
„terorist” desigur, fără o ambuscadă 
împotriva armatei americane. Pe plan 
extern, guvernul de la Washington 
respinge cererea secretarului general 
ONU, sprijinită de importante state 
europene, de a stabili un calendar 
precis pentru alegeri în Irak şi retra- 
gerea corpului expediționar anglo- 
american, dar face apel în acelaşi timp 
la scepticele guverne ale țărilor 
bogate pentru trimiterea unor forțe de 
„pacificare” şi finanțarea recon- 
strucţiei Irakului. Naiva propunere a 
administrației americane, concretizată 
într-o rezoluţie a Consiliului de 
Securitate, nu va aduce în Irak nici un 
soldat şi prea puţini bani din partea 
bătrânelor şi experimentatelor vulpi 
care sunt guvernele țărilor europene. 
Visul american de a administra Irakul 
după cum vor, cu trupe de „„„menţinere 
a păcii”, altele decât cele americane, 
şi de reconstrucţie a ţării cu banii 
comunității internaţionale, nu are şanse 
de a se împlini. 

